# Käyttöopas

# Henkilökohtainen tietokone E-sarjaSVE14A3

Tulosta

## VAIO-tietokoneen päivittäminen

Varmista VAIO-tietokoneesi tehokas ja turvallinen toiminta asentamalla siihen seuraavat sovellukset.

#### Huomautus

- Seuraavien päivitysasetusten tekeminen edellyttää, että VAIO-tietokoneessasi on Internet-yhteys.

#### Windows Update

Windows Update auttaa pitämään VAIO-tietokoneen vakaana.

1. Avaa oikopolut ja valitse Hae (Search). (Lisätietoja oikopolkujen avaamisesta on kohdassa Oikopolkujen avaaminen.)

2. Valitse Asetukset (Settings) ja kirjoita hakuruutuun "Windows".

3. Valitse luettelosta Windows Update ja tee päivitykset näyttöön tulevien ohjeiden mukaan.

#### VAIO Update

VAIO Update ilmoittaa automaattisesti uusista päivityksistä, jotka ovat saatavilla Internetissä, ja lataa sekä asentaa ne sitten VAIO-tietokoneeseen.

1. Käynnistä VAIO Update ja noudata näytön ohjeita. (Lisätietoja VAIO Update -sovelluksen käynnistämisestä on kohdassa Sovellukset (Apps), Asetukset (Settings) ja Tiedostot (Files): etsiminen ja avaaminen/käynnistäminen.)

#### Windows-kauppa (Windows Store) -sovellusten päivittäminen

Muista päivittää myös Windows-kauppa (Windows Store) -sovellukset. Jos päivitys on saatavana, Aloitus (Start)-näytön Kauppa (Store)-ruudussa näkyy numero.

1. Avaa Kauppa (Store) valitsemalla sen ruutu.

2. Valitse näytön oikeasta yläosasta Päivitykset (Updates).

   Suluissa näkyvä numero ilmaisee, kuinka moneen ohjelmaan on saatavana päivitys.

3. Valitse sovellukset, jotka haluat päivittää, ja valitse sitten Asenna (Install).

   Jos haluat päivittää sovellukset myöhemmin, poista niiden valintamerkit.

Siirry sivun alkuun

### Aiheeseen liittyvää

- VAIO Update -sovelluksen käyttäminen
- Windows-kauppa (Windows Store) -sovellusten asentaminen

Siirry sivun alkuun