# Brugervejledning

# Personlig computer E-serienSVE14A3

Udskriv

## Formatering af en "Memory Stick"

En "Memory Stick" formateres som standard i det særlige FAT-format og er derefter klar til brug.

Sørg for, at formateringen udføres med en enhed, der understøtter formatering af "Memory Stick"-medier.

Hvis du vil formatere mediet igen ved hjælp af din VAIO, skal du benytte følgende fremgangsmåde.

#### Bemærk!

- Når en "Memory Stick" formateres, slettes alle de data, der er gemt på mediet. Husk at sikkerhedskopiere dine vigtige data, så du ikke mister dem.

- Du må ikke fjerne din "Memory Stick" fra slotten, mens den formateres. Hvis du gør det, kan der opstå funktionsfejl.

1. Find "Memory Stick"-slotten.
2. Skub forsigtigt din "Memory Stick" ind i slotten, indtil der lyder et klik.

   Se Indsætning af en "Memory Stick" for at få flere oplysninger.

3. Åbn Computer.

   Du kan se, hvordan du åbner Computer, i Søgning efter/start af Apps, Indstillinger (Settings) eller Filer (Files).

4. Højreklik på ikonet "Memory Stick", og vælg Formatér (Format).
5. Vælg Gendan enhedens standardindstillinger (Restore device defaults).

   Størrelsen af allokeringsenheden og filsystemet ændres til standardindstillingerne. (Vælg ikke NTFS på rullelisten Filsystem (File system), da denne indstilling kan medføre funktionsfejl).

   Formateringsprocessen udføres hurtigere, hvis du vælger Ekspresformatering (Quick Format) i Formateringsindstillinger (Format options).

6. Vælg Start.

   Følg vejledningen på skærmen.

#### Bemærk!

- Formateringen af en "Memory Stick" kan tage et stykke tid. Det afhænger af medietypen, hvor lang tid det tager.

#### Tip!

- "Memory Stick"-slotten på din computer kan også bruges til et SD-hukommelseskort.

Gå til toppen af siden

### Relateret emne

- Om "Memory Stick"
- Kompatible "Memory Stick"
- Indsætning af en "Memory Stick"
- Fjernelse af en "Memory Stick"
- Om brugen af en "Memory Stick"

Gå til toppen af siden