# Εγχειρίδιο χρήσης

# Προσωπικός Υπολογιστής Σειρά ESVE14A3

Εκτύπωση

## Τερματισμός λειτουργίας του υπολογιστή VAIO

Τερματίστε σωστά τη λειτουργία του υπολογιστή VAIO για να αποφύγετε την απώλεια των μη αποθηκευμένων δεδομένων.

1. Αποθηκεύστε τα δεδομένα σας και κλείστε όλες τις ανοιχτές εφαρμογές.
2. Απενεργοποιήστε όσες περιφερειακές συσκευές είναι συνδεδεμένες στον υπολογιστή VAIO.
3. Ανοίξτε το συμβολομενού έναρξης και, στη συνέχεια, επιλέξτε το σύμβολο Ρυθμίσεις (Settings). (Για να ανοίξετε το συμβολομενού έναρξης, ανατρέξτε στην ενότητα Άνοιγμα του συμβολομενού έναρξης.)
4. Επιλέξτε Ενέργεια (Power) και Τερματισμός (Shut down).

   Μετά από σύντομο χρονικό διάστημα, απενεργοποιείται αυτόματα ο υπολογιστής VAIO και σβήνει η πράσινη ενδεικτική λυχνία λειτουργίας.

   Προτού κλείσετε το καπάκι της οθόνης LCD, βεβαιωθείτε ότι η ενδεικτική λυχνία λειτουργίας έχει σβήσει.

#### Για να τερματίσετε τη λειτουργία του υπολογιστή VAIO

Τερματίστε τη λειτουργία του υπολογιστή VAIO θέτοντας τον σε κατάσταση ACPI S5. Σε αυτήν την κατάσταση λειτουργίας, η διαδικασία εκκίνησης θα διαρκεί περισσότερο απ' ό,τι συνήθως.

1. Αποθηκεύστε τα δεδομένα σας και κλείστε όλες τις ανοιχτές εφαρμογές.

2. Απενεργοποιήστε όσες περιφερειακές συσκευές είναι συνδεδεμένες στον υπολογιστή VAIO.

3. Ανοίξτε το συμβολομενού έναρξης και, στη συνέχεια, επιλέξτε το σύμβολο Ρυθμίσεις (Settings). (Για να ανοίξετε το συμβολομενού έναρξης, ανατρέξτε στην ενότητα Άνοιγμα του συμβολομενού έναρξης.)

4. Επιλέξτε Ενέργεια (Power), πατήστε και κρατήστε πατημένο το πλήκτρο Shift και, στη συνέχεια, επιλέξτε Τερματισμός (Shut down).

   Μετά από σύντομο χρονικό διάστημα, απενεργοποιείται αυτόματα ο υπολογιστής VAIO και σβήνει η πράσινη ενδεικτική λυχνία λειτουργίας.

#### Σημείωση

- Τυχόν εσφαλμένος τερματισμός λειτουργίας ενδέχεται να προκαλέσει απώλεια των μη αποθηκευμένων δεδομένων ή δυσλειτουργία του υπολογιστή VAIO.

- Για να αποσυνδέσετε πλήρως τον υπολογιστή VAIO από την παροχή εναλλασσόμενου ρεύματος, απενεργοποιήστε τον υπολογιστή και, στη συνέχεια, αποσυνδέστε το καλώδιο ρεύματος από την πρίζα.

#### Υπόδειξη

- Η ACPI (Advanced Configuration and Power Interface - Διασύνδεση Πρόσθετων Παραμέτρων και Ενέργειας) είναι μία ανοιχτή προδιαγραφή για τη διαχείριση ενέργειας των συσκευών που είναι συμβατές με PC/AT και για τη ρύθμιση των παραμέτρων τους. Στην κατάσταση S5, ο υπολογιστής VAIO εισέρχεται σε κατάσταση αναστολής λειτουργίας συστήματος και απενεργοποίησης του λογισμικού.

Μετάβαση στην κορυφή της σελίδας

### Σχετικό θέμα

- Ενεργοποίηση του υπολογιστή VAIO
- Επανεκκίνηση του υπολογιστή VAIO
- Χρήση της κατάστασης αναστoλής λειτoυργίας
- Σημειώσεις για τη χρήση της παροχής ρεύματος

Μετάβαση στην κορυφή της σελίδας