# Brugervejledning

# Personlig computer E-serienSVE14A3

Udskriv

## Kommunikation med en anden BLUETOOTH(R)-enhed, f.eks. en mus

Du kan forbinde din VAIO-computer med BLUETOOTH-enheder.

Du kan finde flere oplysninger om BLUETOOTH-kommunikation i Om BLUETOOTH(R)-funktionen.

1. Åbn amuletterne, og vælg amuletten Indstillinger (Settings). (Se Åbning af amuletter for at åbne amuletterne).
2. Vælg Skift pc-indstillinger (Change PC settings) i nederste højre hjørne.
3. Vælg Trådløs (Wireless) i den højre rude på skærmen Pc-indstillinger (PC settings).
4. Sæt Flytilstand (Airplane mode) til Slået fra (Off) og indstillingen Bluetooth til Til (On).
5. Vælg Enheder (Devices) i den højre rude på skærmen Pc-indstillinger (PC settings).
6. Hvis du vil oprette forbindelse til en BLUETOOTH-mus, skal du tænde musen og trykke på knappen for at tilslutte musen.

   Du kan finde oplysninger om, hvordan du gør BLUETOOTH-enheden klar til at oprette forbindelse, i den brugervejledning, der fulgte med enheden.

7. Vælg Tilføj en enhed (Add a device).

   Din VAIO-computer søger efter enheder, og der vises en liste med de fundne enheder.

   Følg vejledningen på skærmen for at registrere din enhed.

#### Bemærk!

- Det kan tage lidt tid, inden VAIO-computeren finder BLUETOOTH-enheden. Hvor lang tid afhænger af enheden.

  Hvis enheden ikke vises på listen, skal du gentage den procedure, der gør enheden klar til at oprette forbindelse (f.eks. trykke på tilslutningsknappen).

- Den metode, der bruges til at oprette forbindelse, kan variere. Den afhænger af BLUETOOTH-enheden. Du kan finde oplysninger om metoden i den brugervejledning, der fulgte med enheden.

#### Tip!

- Hvis din VAIO-computer er kompatibel med BLUETOOTH high speed-teknologi, og du vil bruge den til high speed-kommunikation, skal du også ændre indstillingen Wi-Fi under Trådløse enheder (Wireless devices) til Til (On) på trin 4.

- Der vises et vindue, hvor du skal angive en adgangskode, hvis BLUETOOTH-enheden kræver en godkendelse for at oprette forbindelse. Følg vejledningen på skærmen for at dele adgangskoden mellem BLUETOOTH-enheden og din VAIO-computer. Hvis du ikke vil foretage tilslutningen, skal du vælge knappen Annuller (Cancel) i vinduet.

  - En adgangskode er et hemmeligt nummer, som brugeren angiver for at give tilladelse til, at to BLUETOOTH-enheder kommunikerer med hinanden. Angiv den samme alfanumeriske streng (der skelnes mellem store og små bogstaver) for begge enheder for at tillade kommunikation mellem dem. Du kan ændre adgangskoden, hver gang du udfører en godkendelsesprocedure, men du skal altid angive den samme adgangskode for begge enheder. Du kan finde flere oplysninger om adgangskoden til en BLUETOOTH-enhed i den brugervejledning, der fulgte med enheden. Hvis der ikke angives en BLUETOOTH-adgangskode inden for en bestemt tidsperiode, afsluttes forbindelsesprocessen af sikkerhedshensyn. I så fald skal du prøve igen.

- Du kan få flere oplysninger om handlingerne ved at åbne Windows Hjælp og support (Windows Help and Support) (Åbning af Windows Hjælp og support (Windows Help and Support)) og skrive "BLUETOOTH" i søgefeltet.

Gå til toppen af siden

### Relateret emne

- Om BLUETOOTH(R)-funktionen
- Afbrydelse af BLUETOOTH(R)-kommunikationen
- Om brugen af BLUETOOTH(R)-funktionen
- Om BLUETOOTH(R)-sikkerhed

Gå til toppen af siden