# Εγχειρίδιο χρήσης

# Προσωπικός Υπολογιστής Σειρά ESVE14A3

Εκτύπωση

## Γιατί εμφανίζεται ένα μήνυμα και δεν πραγματοποιείται εκκίνηση των Windows όταν ενεργοποιώ τον υπολογιστή VAIO;

- Ενδεχομένως να έχουν ρυθμιστεί λάθος οι επιλογές εκκίνησης στο BIOS.

  Πατήστε το κουμπί ASSIST ενώ είναι απενεργοποιημένος ο υπολογιστής VAIO για να εμφανιστεί η οθόνη VAIO Care λειτουργία Επαναφορά συστήματος (VAIO Care Rescue Mode), επιλέξτε Έναρξη ρύθμισης BIOS (Start BIOS setup) και αλλάξτε τη ρύθμιση Boot Mode. Έπειτα, επανεκκινήστε τον υπολογιστή.

- Αν εμφανιστεί κάποιο μήνυμα, όπως το "Secure Boot Fail", ελέγξτε τα εξής:

  - Η εκκίνηση μπορεί να πραγματοποιείται από εξωτερική συσκευή που δεν υποστηρίζει ο υπολογιστής VAIO. Αν υπάρχει εξωτερική μονάδα δίσκου ή συσκευή USB συνδεδεμένη στον υπολογιστή, αποσυνδέστε την και επανεκκινήστε τον υπολογιστή.

  - Ενδεχομένως να έχουν αλλάξει οι εργοστασιακές προεπιλογές εκκίνησης στο BIOS.

    Πατήστε το κουμπί ASSIST ενώ ο υπολογιστής VAIO είναι απενεργοποιημένος για να εμφανιστεί η οθόνη VAIO Care λειτουργία Επαναφορά συστήματος (VAIO Care Rescue Mode) και, στη συνέχεια, επιλέξτε Έναρξη ρύθμισης BIOS (Start BIOS setup).

    Πατήστε το πλήκτρο ή για να επιλέξετε την καρτέλα Security, επιλέξτε Factory Default και, στη συνέχεια, πατήστε το πλήκτρο Enter.

    Όταν εμφανιστεί το μήνυμα επιβεβαίωσης, πατήστε το πλήκτρο Enter και επανεκκινήστε τον υπολογιστή.

  - Αν εμφανιστεί κάποιο μήνυμα ακόμα και μετά την επανεκκίνηση του υπολογιστή VAIO, εκτελέστε τη διαδικασία αποκατάστασης του υπολογιστή με τα δεδομένα αποκατάστασης της ενσωματωμένης μονάδας σκληρού δίσκου ή SSD, ή μέσω των μέσων αποκατάστασης που έχετε δημιουργήσει. Για περισσότερες πληροφορίες, ανατρέξτε στην ενότητα Πληροφορίες για την αποκατάσταση.

  - Ενδεχομένως να έχουν ρυθμιστεί λάθος οι επιλογές εκκίνησης στο BIOS.

    Αν το λειτουργικό σύστημα που χρησιμοποιείτε στον υπολογιστή VAIO είναι διαφορετικό από το προεγκατεστημένο, πατήστε το κουμπί ASSIST ενώ ο υπολογιστής είναι απενεργοποιημένος για να εμφανιστεί η οθόνη VAIO Care λειτουργία Επαναφορά συστήματος (VAIO Care Rescue Mode) και, στη συνέχεια επιλέξτε Έναρξη ρύθμισης BIOS (Start BIOS setup).

    Πατήστε το πλήκτρο ή για να επιλέξετε την καρτέλα Security, αλλάξτε τη ρύθμιση Secure Boot σε Disabled και, στη συνέχεια, επανεκκινήστε τον υπολογιστή.

Μετάβαση στην κορυφή της σελίδας