# Εγχειρίδιο χρήσης

# Προσωπικός Υπολογιστής Σειρά ESVE14A3

Εκτύπωση

## Διαμόρφωση του "Memory Stick"

Το "Memory Stick" είναι εξ ορισμού διαμορφωμένο στη συγκεκριμένη μορφή FAT και έτοιμο προς χρήση.

Κατά τη διαμόρφωση, βεβαιωθείτε ότι χρησιμοποιείτε συσκευή που έχει σχεδιαστεί για τη διαμόρφωση του μέσου και υποστηρίζει το "Memory Stick".

Αν επιθυμείτε να διαμορφώσετε εκ νέου το μέσο με τον υπολογιστή VAIO, ακολουθήστε τα παρακάτω βήματα.

#### Σημείωση

- Κατά τη διαμόρφωση του "Memory Stick", διαγράφονται όλα τα δεδομένα που είναι αποθηκευμένα στο μέσο. Βεβαιωθείτε ότι έχετε δημιουργήσει ένα αντίγραφο ασφαλείας των σημαντικών δεδομένων, ώστε να μην τα χάσετε.

- Μην αφαιρέσετε το "Memory Stick" από την υποδοχή όσο διαρκεί η διαμόρφωσή του. Αυτό θα μπορούσε να προκαλέσει δυσλειτουργία.

1. Εντοπίστε την υποδοχή "Memory Stick".
2. Σύρετε προσεκτικά "Memory Stick" μέσα στην υποδοχή, έως ότου κουμπώσει στη θέση του.

   Για περισσότερες πληροφορίες, ανατρέξτε στην ενότητα Εισαγωγή του "Memory Stick".

3. Ανοίξτε το στοιχείο Υπολογιστής (Computer).

   Για να ανοίξετε το στοιχείο Υπολογιστής (Computer), ανατρέξτε στην ενότητα Αναζήτηση/Άνοιγμα των στοιχείων Εφαρμογές (Apps), Ρυθμίσεις (Settings) ή Αρχεία (Files).

4. Κάντε δεξί κλικ στο εικονίδιο "Memory Stick" και επιλέξτε Διαμόρφωση (Format).
5. Επιλέξτε Επαναφορά προεπιλογών συσκευής (Restore device defaults).

   Το μέγεθος της μονάδας εκχώρησης και το σύστημα αρχείων επανέρχονται στις προεπιλεγμένες ρυθμίσεις τους. (Μην επιλέγετε NTFS από την αναπτυσσόμενη λίστα Σύστημα αρχείων (File system) γιατί ενδέχεται να προκληθεί δυσλειτουργία.)

   Η διαδικασία διαμόρφωσης θα ολοκληρωθεί πιο γρήγορα αν επιλέξετε Γρήγορη διαμόρφωση (Quick Format) στην ενότητα Επιλογές διαμόρφωσης (Format options).

6. Επιλέξτε Εκκίνηση (Start).

   Ακολουθήστε τις οδηγίες που εμφανίζονται στην οθόνη.

#### Σημείωση

- Ανάλογα με τον τύπο του μέσου, ενδέχεται να χρειαστεί αρκετή ώρα για τη διαμόρφωση του "Memory Stick".

#### Υπόδειξη

- Η υποδοχή "Memory Stick" στον υπολογιστή σας λειτουργεί επίσης ως υποδοχή κάρτας μνήμης SD.

Μετάβαση στην κορυφή της σελίδας

### Σχετικό θέμα

- Πληροφορίες για το "Memory Stick"
- Συμβατό "Memory Stick"
- Εισαγωγή του "Memory Stick"
- Αφαίρεση του "Memory Stick"
- Σημειώσεις για τη χρήση του "Memory Stick"

Μετάβαση στην κορυφή της σελίδας