# Käyttöopas

# Henkilökohtainen tietokone E-sarjaSVE14A3

Tulosta

## Tietojen varmuuskopiointi, kun Windows ei käynnisty

Jos Windows ei käynnisty, varmuuskopioi tiedot VAIO Care (Rescue Mode) : Recover or maintain your system -sovelluksella.

1. Paina ASSIST-painiketta, kun VAIO-tietokone on sammutettuna.

   VAIO Care Rescue Mode -näyttö tulee näkyviin.

2. Valitse Recover or maintain your system.

   Toimi näytön ohjeiden mukaan, kunnes Valitse asetus (Choose an option) -näyttö tulee näkyviin.

3. Valitse Aloita vianmääritys (Troubleshoot) ja Recovery and maintenance.

   Toimi näytön ohjeiden mukaan, kunnes VAIO Care (Rescue Mode) : Recover or maintain your system -näyttö tulee näkyviin.

4. Valitse Tools ja Rescue Data.
5. Noudata näytön ohjeita.

#### Vihje

- Jos näyttöön tulee näyttökielen valitsemisikkuna vaiheessa 3, valitse haluamasi kieli ja valitse sitten OK.

- Voit käynnistää VAIO Care (Rescue Mode) : Recover or maintain your system -sovelluksen myös palautusvälineeltä. Lisätietoja on kohdassa Palauttaminen palautusvälineeltä.

- Jos valitset Custom rescue -vaihtoehdon, on suositeltavaa valita pelastettavien tiedostojen tallennuspaikaksi ulkoinen kiintolevy.

#### Huomautuksia liittyen sovellukseen VAIO Care (Rescue Mode) : Recover or maintain your system

- Käsittele pelastettuja tiedostoja huolellisesti luvattoman käytön estämiseksi.

- Poista Windowsin kiintolevyn salaustoiminto käytöstä ennen kuin varmuuskopioit ja palautat tietoja VAIO Care (Rescue Mode) : Recover or maintain your system -sovelluksen avulla.

  Huomaa kuitenkin, että luvattomat käyttäjät voivat käyttää sisäisen tallennuslaitteen salaamattomia pelastettuja tiedostoja helposti palautusvälineen ja tämän sovelluksen avulla. Siksi sovelluksen käyttämisen jälkeen on varmistettava, että käynnistyssalasana tai kiintolevyn salasana määritetään, että Windowsin kiintolevyaseman salaustoiminto otetaan käyttöön ja että palautusvälineitä säilytetään suojatussa paikassa, jotta palautustiedostot ovat turvassa luvattomalta käytöltä.

- Kun palautat tekijänoikeudellisesti suojattuja tietoja, kuten digitaalisella toistosovelluksella hallittuja musiikkitiedostoja, käytä varmuuskopiointityökalua, joka on tällaisten tietojen tuomiseen käyttämäsi sovelluksen mukainen. Sony ei takaa sellaisten tietojen toiston onnistumista, joita ei ole palautettu määritetyllä varmuuskopiointityökalulla.

- VAIO Care (Rescue Mode) : Recover or maintain your system -sovelluksen käyttäminen ei takaa sitä, että kaikki tiedot saadaan varmuuskopioitua sisäisestä tallennuslaitteesta.

  Sony ei vastaa mistään varmuuskopiointiprosessista johtuvista tietojen häviämisestä.

- Kytke VAIO-tietokoneeseen virtajohto tai verkkolaite, kun käytät VAIO Care (Rescue Mode) : Recover or maintain your system -sovellusta.

- VAIO-tietokone käynnistetään uudelleen automaattisesti 72 tuntia VAIO Care (Rescue Mode) : Recover or maintain your system -sovelluksen käynnistämisen jälkeen. Jos varmuuskopiointi on yhä käynnissä 72 tunnin täyttyessä, varmuuskopiointiprosessi pysäytetään ja tietokone käynnistetään uudelleen. Prosessia ei voi jatkaa millään tavalla.

- Pelastetut tiedostot voidaan jakaa useaksi tiedostoksi ja ne tallennetaan määritettyyn sijaintiin tai nimetään uudelleen valitsemasi sijainnin mukaan. Palauta pelastetut tiedostot käyttämällä VAIO Data Restore Tool -sovellusta. Lisätietoja on kohdassa Tietojen palauttaminen VAIO Data Restore Tool -sovelluksella.

- Jos ulkoinen kiintolevy tai optinen levyasema ei tue USB-yhteyttä, sinun on asennettava ohjain.

Siirry sivun alkuun

### Aiheeseen liittyvää

- Tietoja varmuuskopioinnista
- Tietoja varmuuskopiointitavoista
- Tietojen palauttaminen VAIO Data Restore Tool -sovelluksella
- Palautuspisteen luominen
- Järjestelmätiedostojen palauttaminen palautuspisteen avulla, kun Windowsia ei voi käynnistää

Siirry sivun alkuun