# Εγχειρίδιο χρήσης

# Προσωπικός Υπολογιστής Σειρά ESVE14A3

Εκτύπωση

## Σημειώσεις για τη χρήση της παροχής ρεύματος

Προτού συνδέσετε τον υπολογιστή VAIO σε μια παροχή εναλλασσόμενου ρεύματος, διαβάστε τις ακόλουθες προφυλάξεις.

- Αν αφαιρέσετε τη μπαταρία ενώ ο υπολογιστής VAIO είναι ενεργοποιημένος ή βρίσκεται σε κατάσταση αναστολής λειτουργίας, αλλά δεν είναι συνδεδεμένος σε παροχή εναλλασσόμενου ρεύματος, ενδέχεται να χάσετε όλα τα μη αποθηκευμένα δεδομένα.
- Αν πρόκειται να αφήσετε τον υπολογιστή VAIO χωρίς να τον συνδέσετε σε παροχή εναλλασσόμενου ρεύματος για μεγάλο χρονικό διάστημα, απενεργοποιήστε τον υπολογιστή.

### Σημειώσεις για τον προσαρμογέα εναλλασσόμενου ρεύματος

- Χρησιμοποιείτε τον προσαρμογέα εναλλασσόμενου ρεύματος που συνοδεύει τον υπολογιστή VAIO ή γνήσια προϊόντα της Sony. Μην χρησιμοποιείτε οποιονδήποτε άλλον προσαρμογέα εναλλασσόμενου ρεύματος, καθώς ενδέχεται να προκληθεί δυσλειτουργία.

- Μην συνδέετε τον προσαρμογέα εναλλασσόμενου ρεύματος σε συσκευή μετατροπής ρεύματος, για παράδειγμα σε μετασχηματιστή ταξιδίου. Ενδέχεται να προκληθεί υπερθέρμανση ή δυσλειτουργία.

- Αν το καλώδιο του προσαρμογέα εναλλασσόμενου ρεύματος φθαρεί ή κοπεί, μην τον χρησιμοποιήσετε.

### ﻿Σημειώσεις για την ενεργοποίηση του υπολογιστή VAIO

- Επειδή ο υπολογιστής VAIO περιέχει μαγνητικά εξαρτήματα, φυλάσσετε τα μαγνητικά μέσα αποθήκευσης, όπως τις δισκέτες, μακριά από τον υπολογιστή. Διαφορετικά, ενδέχεται να καταστραφούν τα δεδομένα τους.

- Ο υπολογιστής VAIO θα εισέλθει αυτόματα σε κατάσταση αναστολής λειτουργίας (με τις προεπιλεγμένες ρυθμίσεις) μόλις μετακινήσετε μαγνητικές συσκευές πιο κοντά στον υπολογιστή. Φυλάσσετε τις μαγνητικές συσκευές μακριά από τον υπολογιστή.

Μετάβαση στην κορυφή της σελίδας

### Σχετικό θέμα

- Σύνδεση με παροχή ρεύματος
- Ενεργοποίηση του υπολογιστή VAIO
- Τερματισμός λειτουργίας του υπολογιστή VAIO
- Επανεκκίνηση του υπολογιστή VAIO

Μετάβαση στην κορυφή της σελίδας