# Εγχειρίδιο χρήσης

# Προσωπικός Υπολογιστής Σειρά ESVE14A3

Εκτύπωση

## Δημιουργία μέσων αποκατάστασης

Για να δημιουργήσετε μέσα αποκατάστασης, ακολουθήστε τις παρακάτω οδηγίες.

Μπορείτε να χρησιμοποιήσετε DVD, Blu-ray Disc ή μια μονάδα USB flash ως μέσα αποκατάστασης. Ωστόσο, προτείνεται η χρήση εγγράψιμων DVD-R, επειδή τα δεδομένα της μονάδας USB flash μπορεί να διαγραφούν κατά λάθος. Μπορείτε, επίσης, να χρησιμοποιήσετε μέσα BD-R/BD-R DL/DVD-R DL/DVD+R/DVD+R DL. Ωστόσο, οι τύποι μέσων που υποστηρίζει ο υπολογιστής σας VAIO καθώς και ο αριθμός των δίσκων που θα χρειαστείτε εξαρτώνται από το μοντέλο υπολογιστή που έχετε αγοράσει. Οι πληροφορίες αυτές θα σας δοθούν κατά τη διαδικασία δημιουργίας των δίσκων.

#### Σημείωση

- Οι θύρες USB που είναι συμβατές με το πρότυπο USB 3.0 δεν υποστηρίζουν τη διαδικασία αποκατάστασης με μονάδα USB flash που είναι συμβατή με το πρότυπο USB 3.0. Σε μοντέλα χωρίς τις θύρες USB που είναι συμβατές μόνο με το πρότυπο USB 2.0, φροντίστε να δημιουργήσετε μέσα αποκατάστασης χρησιμοποιώντας τη μονάδα USB flash που δεν είναι συμβατή με το πρότυπο USB 3.0.

1. Συνδέστε τον υπολογιστή VAIO στο Internet και πραγματοποιήστε λήψη και εγκατάσταση των τελευταίων ενημερώσεων μέσω του VAIO Update.
2. Πατήστε το κουμπί ASSIST ενώ ο υπολογιστής VAIO είναι ενεργοποιημένος, για να εκκινήσετε το VAIO Care.

   Αν εμφανιστεί το παράθυρο Έλεγχος λογαριασμού χρήστη (User Account Control), επιλέξτε Ναι (Yes).

   Εμφανίζεται το παράθυρο VAIO Care.

3. Επιλέξτε Εργαλεία για προχωρημένους (Advanced Tools), Επαναφορά και αποκατάσταση (Restore and recovery) και Δημιουργία δίσκων επαναφοράς (Create Recovery Media).
4. Διαβάστε προσεκτικά τις οδηγίες που εμφανίζονται στην οθόνη και, στη συνέχεια, επιλέξτε Επόμενο (Next).
5. Ακολουθήστε τις οδηγίες που εμφανίζονται στην οθόνη.

#### Σημείωση

- Για να εμφανιστεί η τρέχουσα κατάσταση της διαδικασίας, ενδέχεται να χρειαστεί λίγος χρόνος.

- Όταν δημιουργείτε μέσα αποκατάστασης, μην εξάγετε ή αποσυνδέετε τα μέσα, καθώς αυτή η ενέργεια μπορεί να προκαλέσει σφάλμα.

- Φυλάσσετε τα μέσα αποκατάστασης σε ασφαλές σημείο.

#### Υπόδειξη

- Αν έχετε συνδεθεί στον υπολογιστή VAIO ως κοινός χρήστης, ίσως σας ζητηθεί να καταχωρίσετε ένα όνομα και έναν κωδικό πρόσβασης διαχειριστή.

#### Σημειώσεις για τη δημιουργία μέσων αποκατάστασης

- Τα μέσα αποκατάστασης προορίζονται συγκεκριμένα για τον υπολογιστή VAIO όπου δημιουργήθηκαν.

- Δεν μπορείτε να πραγματοποιήσετε ανανέωση του υπολογιστή VAIO χρησιμοποιώντας τα μέσα αποκατάστασης.

- Δημιουργήστε μέσα αποκατάστασης αμέσως μόλις ο υπολογιστής VAIO είναι έτοιμος προς χρήση. Στις ακόλουθες περιπτώσεις, ενδέχεται να μην μπορείτε να αποκαταστήσετε τον υπολογιστή από την περιοχή αποκατάστασης και να είναι απαραίτητα τα μέσα αποκατάστασης:

  - Έχετε τροποποιήσει την περιοχή αποκατάστασης με εφαρμογές που έχουν σχεδιαστεί για την τροποποίηση δεδομένων.

  - Έχετε εγκαταστήσει ένα λειτουργικό σύστημα διαφορετικό από αυτό που ήταν προεγκατεστημένο στον υπολογιστή.

  - Έχετε διαμορφώσει την ενσωματωμένη συσκευή αποθήκευσης χωρίς να χρησιμοποιήσετε τη λειτουργία VAIO Care (λειτουργία Επαναφορά συστήματος): Αποκατάσταση ή συντήρηση του συστήματος (VAIO Care (Rescue Mode) : Recover or maintain your system).

- Μην αγγίζετε την επιφάνεια των δίσκων και διατηρήστε την καθαρή. Οι δαχτυλιές ή η σκόνη στην επιφάνεια ενδέχεται να προκαλέσουν σφάλματα ανάγνωσης/εγγραφής.

- Για τη δημιουργία μέσων αποκατάστασης, ίσως χρειαστεί να χρησιμοποιήσετε τον ελεύθερο χώρο της μονάδας δίσκου C: που πρέπει να είναι περισσότερος από τη διπλάσια χωρητικότητα των δίσκων που χρησιμοποιείτε. Ανάλογα με το μοντέλο που διαθέτετε, ενδέχεται να μην μπορείτε να δημιουργήσετε μέσα αποκατάστασης αμέσως μετά την αγορά λόγω της έλλειψης ελεύθερου χώρου, ανεξάρτητα από το αν η μονάδα οπτικού δίσκου υποστηρίζει δίσκους Blu-ray Disc ή DVD διπλής στρώσης.

- Πριν χρησιμοποιήσετε μια μονάδα USB flash ως μέσο αποκατάστασης, ανατρέξτε στο αρχείο βοήθειας που περιλαμβάνεται στο VAIO Care.

Μετάβαση στην κορυφή της σελίδας

### Σχετικό θέμα

- Πληροφορίες για την αποκατάσταση
- Αποκατάσταση από την περιοχή αποκατάστασης
- Αποκατάσταση από τα μέσα αποκατάστασης
- Σημειώσεις για την αποκατάσταση

Μετάβαση στην κορυφή της σελίδας