# Käyttöopas

# Henkilökohtainen tietokone E-sarjaSVE14A3

Tulosta

## Tervetuloa

Onnittelut VAIO-tietokoneen ostamisesta.

Tämä Käyttöoppaan johdanto-osio sisältää rajoitetusti tietoja VAIO-tietokoneestasi.

Lisätietoja tämän tiedoston päivittämisestä täydeksi Käyttöopas-versioksi on kohdassa Käyttöopas – päivittäminen uusimpaan versioon.

VAIO-tietokoneesi ei ehkä tue kosketusnäyttötoimintoja ostamasi mallin mukaan. Käytä tällöin tietokoneen toimintojen suorittamiseen kosketuslevyä ja hiirtä.

Tämän oppaan sisältöä voidaan muuttaa ilman erillistä ilmoitusta.

### Lue tämä ensin

### Käyttöopas – päivittäminen uusimpaan versioon

Tämä Käyttöoppaan johdanto-osio voidaan päivittää Internetistä Käyttöopas-täysversioksi, jossa on yksityiskohtaisia tietoja VAIO-tietokoneestasi.

Kun Käyttöopas on päivitetty täyteen versioon, voit käyttää sitä milloin tahansa, myös offline-tilassa.

Käyttöopas sisältää täysversiona tietoja seuraavista:

- osien kuvaus

- toiminto- ja käyttöohjeet

- varotoimet

- vianmääritystiedot

- Windows 8:n perustoiminnot.

#### Täyden version hankkiminen: Käyttöopas

1. Yhdistä VAIO-tietokone Internetiin.

2. Sulje tämä Käyttöoppaan johdanto-osio.

3. Avaa oikopolut ja valitse Hae (Search).

4. Valitse Sovellukset (Apps).

5. Kirjoita hakuruutuun "VAIO Manual".

6. Valitse luettelosta VAIO Manual.

7. Kun näkyviin tulee ikkuna, jossa on käyttöoppaan päivityskehote, tee päivitys näyttöön tulevien ohjeiden mukaan.

   Tämä tiedosto päivittää automaattisesti Käyttöopas-täysversioksi.

   Jos näkyviin ei tule ikkunaa, jossa kysytään Käyttöopas-versiopäivityksestä, varmista, että VAIO-tietokone on yhteydessä Internetiin ja tee edellä mainitut toimet uudelleen.

   Jos päivitysikkuna ei edelleenkään tule näkyviin, käynnistä VAIO Update ja etsi ja lataa Käyttöopas manuaalisesti sen kautta.

#### Vihje

- Päivityksen tekeminen saattaa kestää jonkin aikaa.

#### Windows-käyttöjärjestelmän ja sovellustoimintojen ohjetiedostojen tarkasteleminen

Jos VAIO-tietokoneen käyttämisessä ilmenee ongelmia, kokeile Windowsin ohje ja tuki (Windows Help and Support) -toimintoa tai sovellusten mukana toimitettavia ohjetiedostoja.

Voit käyttää Windowsin ohje ja tuki (Windows Help and Support) -toimintoa avaamalla oikopolut ja kirjoittamalla hakuruutuun "ohje ja tuki (Help and Support)".

### Internet-yhteyden muodostaminen

VAIO-tietokone täytyy yhdistää Internetiin, ennen kuin Käyttöopas voidaan päivittää täyteen versioon.

#### Ennen Internet-yhteyden muodostamista

Ennen Internetin käyttöä sinun on hankittava liittymä Internet-palveluntarjoajalta (ISP) ja asennettava laitteet, joita tarvitaan VAIO-tietokoneen Internet-yhteyden muodostamiseen.

Seuraavat Internet-yhteyspalvelut saattavat olla käytettävissä Internet-palveluntarjoajasta riippuen:

- FTTH-tekniikka (Fiber to the Home)

- DSL-yhteys (Digital Subscriber Line)

- Kaapelimodeemi

- Satelliittiyhteys

- Puhelinverkkoyhteys

Kysy Internet-palveluntarjoajaltasi lisätietoja Internet-yhteyttä varten tarvittavista laitteista ja VAIO-tietokoneen Internet-yhteyden muodostamisesta.

Seuraavassa on esitetty eräs Internet-yhteysmenetelmä esimerkinomaisesti.

1. Internet

2. Modeemi

3. Reititin/liityntäpiste

4. LAN-kaapeli (ei sisälly toimitukseen)

5. Wi-Fi(R) (WLAN)

#### Lähiverkon (LAN) käyttäminen

Voit yhdistää VAIO-tietokoneen verkkoihin lähiverkkokaapelilla. Kytke lähiverkkokaapelin toinen pää tietokoneen verkkoporttiin (LAN-portti) ja toinen pää verkkoon. Saat lisätietoja lähiverkon käyttämiseen tarvittavista asetuksista ja laitteista verkon pääkäyttäjältä.

#### Huomautus

- Yhteys, asetustapa ja tarvittavat laitteet vaihtelevat verkkoympäristön mukaan.

#### Wi-Fi-verkon käyttäminen

1. Avaa oikopolut ja valitse Asetukset (Settings).

2. Valitse (verkkokuvake).

3. Valitse haluamasi verkko (SSID) luettelosta ja valitse sitten Yhdistä (Connect).

#### Huomautus

- Lisätietoja verkkoasetuksista ja -laitteista on Internet-palveluntarjoajasi (ISP) toimittamissa tiedoissa tai verkkolaitteidesi mukana tulleissa oppaissa.

### VAIO-tietokoneen päivittäminen

Varmista VAIO-tietokoneesi tehokas ja turvallinen toiminta päivittämällä tietokone.

#### Huomautus

- Päivitysten lataaminen VAIO-tietokoneeseen edellyttää Internet-yhteyttä.

#### Käyttäminen: Windows Update

Windows Update auttaa pitämään VAIO-tietokoneen vakaana.

1. Avaa oikopolut ja valitse Hae (Search).

2. Valitse Asetukset (Settings).

3. Kirjoita hakuruutuun "Windows Update".

4. Valitse luettelosta Windows Update.

5. Viimeistele päivitykset noudattamalla näytössä näkyviä ohjeita.

#### Käyttäminen: VAIO Update

VAIO Update ilmoittaa automaattisesti uusista päivityksistä, jotka ovat saatavilla Internetissä, ja lataa sekä asentaa ne sitten VAIO-tietokoneeseen.

1. Avaa oikopolut ja valitse Hae (Search).

2. Valitse Sovellukset (Apps).

3. Kirjoita hakuruutuun "VAIO Update".

4. Valitse luettelosta VAIO Update.

5. Viimeistele päivitykset noudattamalla näytössä näkyviä ohjeita.

#### Virustentorjuntasovelluksen päivittäminen

Virustentorjuntasovellus auttaa suojaamaan VAIO-tietokonettasi tietoturvauhilta pitämällä sovelluksen ajantasaisena uusimmilla päivityksillä. Voit ladata ja asentaa päivitykset valmistajan sivustosta.

1. Avaa oikopolut ja valitse Hae (Search).

2. Valitse Sovellukset (Apps).

3. Kirjoita hakuruutuun virustentorjuntasovelluksen nimi.

4. Valitse virustentorjuntasovellus luettelosta.

5. Viimeistele päivitykset noudattamalla näytössä näkyviä ohjeita.

### VAIO-tietokoneen ongelmien ratkaiseminen VAIO Care -sovelluksen avulla

VAIO Care -sovelluksen avulla voit tehdä säännöllisiä suorituskykytarkistuksia ja hienosäätää järjestelmää niin, että VAIO-tietokoneesi toimii optimaalisesti. Käynnistä VAIO Care -sovellus aina ongelmatilanteissa. VAIO Care sisältää tarvittavat toiminnot ja tukitietoja ongelmien ratkaisemiseen.

#### Käynnistäminen: VAIO Care

Paina ASSIST-painiketta, kun VAIO-tietokone on päällä.

Alla on englanninkielinen näyttökuvaesimerkki.

* Näytön rakennetta ja sisältöä voidaan muuttaa ilman erillistä ilmoitusta.

#### Vihje

- Voit käynnistää VAIO Care -sovelluksen myös avaamalla oikopolun Hae (Search) ja tekemällä VAIO Care -haun.

- Lisätietoja on VAIO Care -sovelluksen mukana toimitetussa ohjetiedostossa.

- Kun ASSIST-painiketta painetaan VAIO-tietokoneen ollessa sammutettu, näkyviin tulee VAIO Care Rescue Mode -näyttö. Valitsemalla Recover or maintain your system voit palauttaa tietokoneen hätätilanteessa, kuten jos Windows ei käynnisty.

### Tukitietojen etsiminen

Sonyn online-tukisivustossa on tietoja yleisesti tiedossa oleviin ongelmiin. VAIO Care -sovelluksen Contact & Support tai mukana toimitettu Pikaopas sisältävät tukitietoja, kuten tukisivuston URL-osoitteen.

### Windows 8: käynnistäminen

### Aloitus (Start)-näyttö ja -valikko

Voit sijoittaa aloitusnäyttöön eniten käyttämiesi sovellusten, työpöytien ja Internet-sivustojen pikakuvakkeita.

#### Yleiskuvaus

1. Ruudut

   Kosketustoimintojen käyttö

   Ruutua napauttamalla voit käynnistää sovelluksen. Aloitus (Start)-näyttöä voidaan mukauttaa lisäämällä siihen ruutuja ja järjestelemällä ruutuja uudelleen.

   Hiiren käyttö

   Ruudun valitsemalla voit käynnistää sovelluksen. Aloitus (Start)-näyttöä voidaan mukauttaa lisäämällä siihen ruutuja ja järjestelemällä ruutuja uudelleen.

2. Oikopolut

   Voit etsiä sovelluksia ja tiedostoja, jakaa sisältöä, toistaa sisältöä muissa laitteissa, tulostaa tai määrittää VAIO-tietokoneen.

#### Aloitus (Start)-näytön avaaminen

Kosketustoimintojen käyttö

Avaa oikopolut ja napauta sitten oikopolkua Aloitus (Start).

Hiiren käyttö

Avaa oikopolut ja valitse sitten Aloitus (Start).

Näppäimistön käyttö

Paina (Windows) -näppäintä.

### Oikopolkujen avaaminen

#### Kosketustoimintojen käyttö

Sipaise oikeasta reunasta keskustaa kohti.

#### Hiiren käyttö

Siirrä osoitin ensin oikeaan yläkulmaan ja sitten siitä alaspäin.

#### Näppäimistön käyttö

Paina (Windows) -näppäintä ja C-näppäintä samanaikaisesti.

### Sovellukset (Apps), Asetukset (Settings) ja Tiedostot (Files): etsiminen ja avaaminen/käynnistäminen

1. Avaa oikopolut ja valitse Hae (Search).

2. Valitse Sovellukset (Apps), Asetukset (Settings) tai Tiedostot (Files).

3. Kirjoita hakuruutuun avainsana (kuten Ohjauspaneeli (Control Panel)).

4. Valitse haluamasi sovellus, asetus tai tiedosto.

### Käynnissä olevien sovellusten tarkistaminen

#### Kosketustoimintojen käyttö

Sipaise vasemmasta reunasta keskustaa kohti, kunnes näkyviin tulee pieni sovelluskuvake. Vedä sitten kuvake takaisin vasenta reunaa kohti.

#### Hiiren käyttö

Siirrä osoitin ensin vasempaan yläkulmaan ja sitten siitä alaspäin.

#### Näppäimistön käyttö

Paina (Windows) -näppäintä ja Tab-näppäintä samanaikaisesti.

### Sovelluksen vaihtaminen

Voit siirtyä sovelluksesta toiseen parhaillaan käynnissä olevien sovellusten välillä.

#### Kosketustoimintojen käyttö

Tuo käynnissä olevat sovellukset näkyviin, kosketa haluamasi sovelluksen kuvaketta ja sipaise sitten vasemmasta reunasta keskustaa kohti.

#### Hiiren käyttö

Tuo käynnissä olevat sovellukset näkyviin ja vedä haluamasi sovelluksen kuvake vasemmasta reunasta keskelle.

### Sovellusvalikoiden avaaminen

Monissa sovelluksissa on sovellusvalikoita, joiden avulla voit hallita sovellusta.

Voit avata sovellusvalikon toimimalla seuraavien ohjeiden mukaisesti.

#### Vihje

- Avaa sovellusvalikko, kun sovellus näkyy tietokoneen näytöllä.

- Sovelluksen komennot vaihtelevat tietokoneen näytöllä näkyvän sovelluksen mukaan.

#### Kosketustoimintojen käyttö

Sipaise alareunasta ylöspäin.

#### Hiiren käyttö

Napsauta hiiren kakkospainikkeella sovelluksen sisällä.

#### Näppäimistön käyttö

Paina (Windows) -näppäintä ja Z-näppäintä samanaikaisesti.

### Sovellusten sulkeminen

Voit sulkea parhaillaan käynnissä olevia sovelluksia toimimalla seuraavien ohjeiden mukaisesti.

#### Vihje

- Sovellusikkuna pienenee näytön alaosaan.

  Vedä ikkuna alareunaan keskelle.

#### Kosketustoimintojen käyttö

1. Kun sovellus on auki, osoita näytön yläkohtaan keskelle.

2. Vedä sovellus näytön alareunaan niin, että sovellus häviää näytöstä.

#### Hiiren käyttö

1. Kun sovellus on avoinna, siirrä osoitin näytön yläreunaan keskelle, kunnes käsikuvake tulee näkyviin.

2. Vedä sovellus näytön alareunaan niin, että sovellus häviää näytöstä.

#### Näppäimistön käyttö

Paina Alt-näppäintä ja F4-näppäintä samanaikaisesti.

### Windows-kauppa (Windows Store) -sovellusten asentaminen

Windows-kauppa (Windows Store) sisältää sovelluksia, joita voit lisätä tietokoneeseen.

Windows-kauppa (Windows Store) on käytettävissä vain Internet-yhteydellä. Lisäksi sisäänkirjautumiseen tarvitaan Microsoft-tili.

Windowsin ohje ja tuki (Windows Help and Support) sisältää lisätietoja Microsoft-tilin luomisesta ja siitä, mitä sen avulla voi tehdä.

1. Avaa Aloitus (Start)-näyttö, valitse Kauppa (Store)-ruutu ja etsi sitten asennettava sovellus.

2. Valitse haluamasi sovellus.

3. Lataa ja asenna sovellus toimimalla näytössä näkyvien ohjeiden mukaan.

### Windowsin ohje ja tuki (Windows Help and Support) -toiminnon avaaminen

Voit avata Windowsin ohje ja tuki (Windows Help and Support) -toiminnon toimimalla seuraavien ohjeiden mukaisesti.

1. Avaa oikopolut ja valitse Hae (Search).

2. Valitse Sovellukset (Apps).

3. Kirjoita hakuruutuun "ohje ja tuki (Help and Support)".

4. Valitse ohje ja tuki (Help and Support).

### Lepotilaan siirtyminen tai sammuttaminen

1. Avaa oikopolut ja valitse Asetukset (Settings).

2. Valitse (Virta (Power)) ja valitse sitten Lepotila (Sleep), Sammuta (Shut down) tai Käynnistä uudelleen (Restart).

### Tavaramerkit

- SONY ja SONY-logo ovat rekisteröityjä tavaramerkkejä, jotka omistaa Sony Corporation.

- VAIO, VAIO-logo ja muut Sony-tuotteiden tai -palvelujen nimet ovat tavaramerkkejä tai rekisteröityjä tavaramerkkejä, jotka omistaa Sony Corporation tai jokin sen tytäryhtiöistä.

- Windows ja Windows-logo ovat rekisteröityjä tavaramerkkejä tai tavaramerkkejä, jotka omistaa Microsoft Corporation, Yhdysvalloissa ja/tai muissa maissa.

- Wi-Fi on Wi-Fi Alliancen tavaramerkki tai rekisteröity tavaramerkki.

- Kaikki muut järjestelmien, tuotteiden ja palvelujen nimet ovat omistajiensa tavaramerkkejä.

- Käyttöoppaassa ei ole määritelty TM- tai (R)-merkkejä.

Siirry sivun alkuun