# Εγχειρίδιο χρήσης

# Προσωπικός Υπολογιστής Σειρά ESVE14A3

Εκτύπωση

## Καλώς ήρθατε

Συγχαρητήρια για την αγορά αυτού του υπολογιστή VAIO.

Το παρόν Εγχειρίδιο χρήσης - Συνοπτική έκδοση σάς παρέχει περιορισμένες πληροφορίες σχετικά με τον υπολογιστή VAIO.

Για περισσότερες πληροφορίες σχετικά με την ενημέρωση αυτού του αρχείου στο πλήρες Εγχειρίδιο χρήσης, ανατρέξτε στην ενότητα Ενημέρωση του στοιχείου Εγχειρίδιο χρήσης στην πιο πρόσφατη έκδοση.

Ανάλογα με το μοντέλο που αγοράσατε, ο υπολογιστής VAIO μπορεί να μην υποστηρίζει χειρισμούς από οθόνη αφής. Σε αυτήν την περίπτωση, χρησιμοποιήστε ένα touch pad ή ένα ποντίκι για να χειριστείτε τον υπολογιστή.

Το περιεχόμενο αυτού του εγχειριδίου υπόκειται σε αλλαγές χωρίς προειδοποίηση.

### Διαβάστε πρώτα αυτό

### Ενημέρωση του στοιχείου Εγχειρίδιο χρήσης στην πιο πρόσφατη έκδοση

Ενημερώνοντας το παρόν Εγχειρίδιο χρήσης - Συνοπτική έκδοση μέσω Internet, μπορείτε να λάβετε το πλήρες Εγχειρίδιο χρήσης με αναλυτικές πληροφορίες για τον υπολογιστή VAIO.

Μόλις ενημερωθεί το Εγχειρίδιο χρήσης στην πλήρη έκδοση, η πρόσβαση σ' αυτό θα είναι εφικτή οποιαδήποτε στιγμή, ακόμη και χωρίς σύνδεση στο Internet.

Το Εγχειρίδιο χρήσης, στην πλήρη έκδοσή του, παρέχει πληροφορίες για τα ακόλουθα θέματα:

- Περιγραφή μερών

- Οδηγίες για τις δυνατότητες και τη λειτουργία

- Προφυλάξεις

- Πληροφορίες για την αντιμετώπιση προβλημάτων

- Βασικές λειτουργίες των Windows 8

#### Για να λάβετε την πλήρη έκδοση του στοιχείου Εγχειρίδιο χρήσης

1. Συνδέστε τον υπολογιστή VAIO στο Internet.

2. Κλείστε αυτό το Εγχειρίδιο χρήσης - Συνοπτική έκδοση.

3. Ανοίξτε το συμβολομενού έναρξης και επιλέξτε το σύμβολο Αναζήτηση (Search).

4. Επιλέξτε Εφαρμογές (Apps).

5. Πληκτρολογήστε "Εγχειρίδιο VAIO" στο πλαίσιο αναζήτησης.

6. Επιλέξτε Εγχειρίδιο VAIO από τη λίστα.

7. Μόλις εμφανιστεί ένα παράθυρο που σας ζητά να ενημερώσετε το εγχειρίδιο, ακολουθήστε τις οδηγίες που εμφανίζονται στην οθόνη για να ολοκληρώσετε την ενημέρωση.

   Το παρόν αρχείο θα ενημερωθεί αυτόματα στο πλήρες Εγχειρίδιο χρήσης.

   Αν δεν εμφανιστεί το παράθυρο που σας ζητά να ενημερώσετε το Εγχειρίδιο χρήσης, βεβαιωθείτε ότι ο υπολογιστής VAIO είναι συνδεδεμένος στο Internet και επαναλάβετε τα παραπάνω βήματα.

   Αν, παρ' όλα αυτά, συνεχίζει να μην εμφανίζεται το παράθυρο ενημέρωσης, εκκινήστε το VAIO Update προκειμένου να εντοπίσετε και να πραγματοποιήσετε λήψη του στοιχείου Εγχειρίδιο χρήσης με μη αυτόματο τρόπο.

#### Υπόδειξη

- Ενδέχεται να χρειαστεί λίγος χρόνος για να ολοκληρωθεί η ενημέρωση.

#### Για να προβάλετε αρχεία βοήθειας για το χειρισμό του λειτουργικού συστήματος των Windows και των εφαρμογών

Αν αντιμετωπίσετε πρόβλημα με τον χειρισμό του υπολογιστή VAIO, ανατρέξτε στη Βοήθεια και υποστήριξη των Windows (Windows Help and Support) ή στα αρχεία βοήθειας που περιλαμβάνονται στις εφαρμογές σας.

Για να αποκτήσετε πρόσβαση στη Βοήθεια και υποστήριξη των Windows (Windows Help and Support), ανοίξτε το συμβολομενού έναρξης και πληκτρολογήστε "Βοήθεια και υποστήριξη (Help and Support)" στο πλαίσιο αναζήτησης.

### Σύνδεση στο Internet

Για να πραγματοποιήσετε την ενημέρωση στο πλήρες Εγχειρίδιο χρήσης θα πρέπει να συνδέσετε τον υπολογιστή VAIO στο Internet.

#### Πριν από τη σύνδεση στο Internet

Προτού χρησιμοποιήσετε το Internet, θα πρέπει να εγγραφείτε ως συνδρομητής σε έναν Παροχέα Υπηρεσιών Διαδικτύου (ISP) και να εγκαταστήσετε τις συσκευές που απαιτούνται για τη σύνδεση του υπολογιστή VAIO στο Internet.

Οι ακόλουθοι τύποι υπηρεσιών σύνδεσης στο Internet ενδέχεται να διατίθενται από τον Παροχέα Υπηρεσιών Διαδικτύου (ISP) σας:

- FTTH (Fiber to the Home - Δίκτυο οπτικών ινών μέχρι τον τελικό χρήστη)

- DSL (Digital Subscriber Line - Ψηφιακή συνδρομητική γραμμή)

- Καλωδιακό μόντεμ

- Δορυφορική σύνδεση

- Σύνδεση μέσω τηλεφώνου

Για περισσότερες πληροφορίες σχετικά με τις συσκευές που απαιτούνται για την πρόσβαση στο Internet και τον τρόπο σύνδεσης του υπολογιστή VAIO στο Internet, απευθυνθείτε στον Παροχέα Υπηρεσιών Διαδικτύου (ISP) σας.

Παρακάτω θα βρείτε ένα παράδειγμα μεθόδου σύνδεσης στο Internet.

1. Internet

2. Μόντεμ

3. Δρομολογητής/σημείο πρόσβασης

4. Καλώδιο LAN (δεν παρέχεται)

5. Wi-Fi(R) (Ασύρματο LAN)

#### Για να χρησιμοποιήσετε το δίκτυο (LAN)

Μπορείτε να συνδέσετε τον υπολογιστή VAIO σε δίκτυα με ένα καλώδιο LAN. Συνδέστε το ένα άκρο ενός καλωδίου LAN στη θύρα LAN του υπολογιστή και το άλλο άκρο στο δίκτυό σας. Για λεπτομέρειες σχετικά με τις ρυθμίσεις και τις συσκευές που απαιτούνται για την πρόσβαση σε LAN, συμβουλευτείτε το διαχειριστή δικτύου σας.

#### Σημείωση

- Η σύνδεση, η μέθοδος ρύθμισης ή οι απαιτούμενες συσκευές ενδέχεται να διαφέρουν ανάλογα με το περιβάλλον δικτύου σας.

#### Για να χρησιμοποιήσετε το δίκτυο Wi-Fi

1. Ανοίξτε το συμβολομενού έναρξης και επιλέξτε το σύμβολο Ρυθμίσεις (Settings).

2. Επιλέξτε (το εικονίδιο δικτύου).

3. Επιλέξτε το δίκτυο που επιθυμείτε (SSID) από τη λίστα και κατόπιν επιλέξτε Σύνδεση (Connect).

#### Σημείωση

- Για αναλυτικές πληροφορίες σχετικά με τις ρυθμίσεις και τις συσκευές δικτύου, ανατρέξτε στην τεκμηρίωση του Παροχέα Υπηρεσιών Διαδικτύου (ISP) σας ή στα εγχειρίδια χρήσης των συσκευών.

### Ενημέρωση του υπολογιστή VAIO

Φροντίστε να ενημερώνετε τον υπολογιστή VAIO προκειμένου να βελτιώνεται η αποδοτικότητα, η ασφάλεια και η λειτουργικότητά του.

#### Σημείωση

- Για να πραγματοποιήσετε λήψη των ενημερώσεων, ο υπολογιστής VAIO πρέπει να είναι συνδεδεμένος στο Internet.

#### Για να χρησιμοποιήσετε το Windows Update

Με το Windows Update μπορείτε να βελτιώσετε τη σταθερότητα του υπολογιστή VAIO.

1. Ανοίξτε το συμβολομενού έναρξης και επιλέξτε το σύμβολο Αναζήτηση (Search).

2. Επιλέξτε Ρυθμίσεις (Settings).

3. Πληκτρολογήστε "Windows Update" στο πλαίσιο αναζήτησης.

4. Επιλέξτε Windows Update από τη λίστα.

5. Ακολουθήστε τις οδηγίες που εμφανίζονται στην οθόνη για να ολοκληρώσετε την ενημέρωση.

#### Για να χρησιμοποιήσετε το VAIO Update

Το VAIO Update σάς ειδοποιεί αυτόματα για νέες διαθέσιμες ενημερώσεις στο Internet και, στη συνέχεια, πραγματοποιεί λήψη και εγκατάσταση των ενημερώσεων στον υπολογιστή VAIO.

1. Ανοίξτε το συμβολομενού έναρξης και επιλέξτε το σύμβολο Αναζήτηση (Search).

2. Επιλέξτε Εφαρμογές (Apps).

3. Πληκτρολογήστε "VAIO Update" στο πλαίσιο αναζήτησης.

4. Επιλέξτε VAIO Update από τη λίστα.

5. Ακολουθήστε τις οδηγίες που εμφανίζονται στην οθόνη για να ολοκληρώσετε την ενημέρωση.

#### Για να ενημερώσετε την εφαρμογή προστασίας από ιούς

Η εφαρμογή προστασίας από ιούς βοηθά στην προστασία του υπολογιστή VAIO από απειλές ασφαλείας, καθώς ενημερώνεται τακτικά στην πιο πρόσφατη έκδοση. Μπορείτε να πραγματοποιήσετε λήψη και εγκατάσταση των ενημερώσεων από την τοποθεσία του κατασκευαστή στο Web.

1. Ανοίξτε το συμβολομενού έναρξης και επιλέξτε το σύμβολο Αναζήτηση (Search).

2. Επιλέξτε Εφαρμογές (Apps).

3. Πληκτρολογήστε το όνομα της εφαρμογής προστασίας από ιούς στο πλαίσιο αναζήτησης.

4. Επιλέξτε την εφαρμογή προστασίας από ιούς από τη λίστα.

5. Ακολουθήστε τις οδηγίες που εμφανίζονται στην οθόνη για να ολοκληρώσετε την ενημέρωση.

### Επίλυση προβλημάτων στον υπολογιστή VAIO μέσω του VAIO Care

Με το VAIO Care, μπορείτε να πραγματοποιείτε τακτικά ελέγχους απόδοσης και μικρορυθμίσεις συστήματος στον υπολογιστή VAIO, προκειμένου να διατηρείτε τη λειτουργία του σε βέλτιστο επίπεδο. Όποτε προκύπτει ένα πρόβλημα, εκκινείτε το VAIO Care. Το VAIO Care θα προτείνει κατάλληλα μέτρα και θα παρέχει πληροφορίες υποστήριξης για την επίλυση του προβλήματος.

#### Για να εκκινήσετε το VAIO Care

Πατήστε το κουμπί ASSIST ενώ ο υπολογιστής VAIO είναι ενεργοποιημένος.

Παρακάτω θα βρείτε ένα παράδειγμα στιγμιότυπου οθόνης στα αγγλικά.

* Τόσο ο σχεδιασμός όσο και το περιεχόμενο της οθόνης υπόκεινται σε αλλαγές.

#### Υπόδειξη

- Εναλλακτικά, πραγματοποιήστε αναζήτηση για το VAIO Care στο σύμβολο Αναζήτηση (Search) για να εκκινήσετε το VAIO Care.

- Για περισσότερες πληροφορίες, ανατρέξτε στο αρχείο βοήθειας που περιλαμβάνεται στο VAIO Care.

- Αν πατήσετε το κουμπί ASSIST ενώ ο υπολογιστής VAIO είναι απενεργοποιημένος, θα εμφανιστεί η οθόνη VAIO Care λειτουργία Επαναφορά συστήματος (VAIO Care Rescue Mode). Μπορείτε να αποκαταστήσετε τον υπολογιστή επιλέγοντας Πραγματοποιήστε επαναφορά ή συντήρηση του συστήματός σας (Recover or maintain your system) σε περίπτωση έκτακτης ανάγκης, π.χ. αν δεν πραγματοποιείται εκκίνηση των Windows.

### Εντοπισμός πληροφοριών υποστήριξης

Η τοποθεσία ηλεκτρονικής υποστήριξης της Sony στο web παρέχει απευθείας πρόσβαση σε πληροφορίες για προβλήματα που απαντώνται συχνά. Μπορείτε να βρείτε πληροφορίες υποστήριξης, όπως τη διεύθυνση της τοποθεσίας υποστήριξης στο web στην ενότητα Επικοινωνία με το τμήμα υποστήριξης (Contact & Support) του VAIO Care ή στο παρεχόμενο στοιχείο Οδηγός Γρήγορης Εκκίνησης.

### Windows 8 : Πώς να ξεκινήσετε

### Πληροφορίες για την οθόνη και το μενού Έναρξη (Start)

Εδώ μπορείτε να τοποθετήσετε συντομεύσεις για τις εφαρμογές, την επιφάνεια εργασίας και τις τοποθεσίες στο web που χρησιμοποιείτε περισσότερο.

#### Συνοπτική παρουσίαση

1. Πλακίδια

   Χειρισμός από την οθόνη αφής

   Πατήστε ένα πλακίδιο για να εκκινήσετε μία εφαρμογή και να εξατομικεύσετε την οθόνη Έναρξη (Start) προσθέτοντας πλακίδια και αλλάζοντάς τους θέση.

   Χειρισμός με ποντίκι

   Κάντε κλικ σε ένα πλακίδιο για να εκκινήσετε μία εφαρμογή και να εξατομικεύσετε την οθόνη Έναρξη (Start) προσθέτοντας πλακίδια και αλλάζοντάς τους θέση.

2. Συμβολομενού έναρξης

   Αναζητήστε εφαρμογές και αρχεία, μοιραστείτε περιεχόμενο, αναπαραγάγετε περιεχόμενο σε άλλες συσκευές ή εκτυπώστε το και διαμορφώστε τον υπολογιστή VAIO.

#### Για να ανοίξετε την οθόνη Έναρξη (Start)

Χειρισμός από την οθόνη αφής

Ανοίξτε το συμβολομενού έναρξης και, στη συνέχεια, πατήστε το σύμβολο Έναρξη (Start).

Χειρισμός με ποντίκι

Ανοίξτε το συμβολομενού έναρξης και, στη συνέχεια, κάντε κλικ στο σύμβολο Έναρξη (Start).

Χειρισμός από το πληκτρολόγιο

Πατήστε το πλήκτρο (Windows).

### Άνοιγμα του συμβολομενού έναρξης

#### Χειρισμός από την οθόνη αφής

Σύρετε το δάκτυλό σας προς τα μέσα, ξεκινώντας από τη δεξιά πλευρά της οθόνης.

#### Χειρισμός με ποντίκι

Τοποθετήστε τον δρομέα στην πάνω δεξιά γωνία και, έπειτα, μετακινήστε τον προς τα κάτω.

#### Χειρισμός από το πληκτρολόγιο

Πατήστε το πλήκτρο (Windows) και το πλήκτρο C ταυτόχρονα.

### Αναζήτηση/Άνοιγμα των στοιχείων Εφαρμογές (Apps), Ρυθμίσεις (Settings) ή Αρχεία (Files)

1. Ανοίξτε το συμβολομενού έναρξης και επιλέξτε το σύμβολο Αναζήτηση (Search).

2. Επιλέξτε Εφαρμογές (Apps), Ρυθμίσεις (Settings) ή Αρχεία (Files).

3. Πληκτρολογήστε μία λέξη-κλειδί (π.χ. Πίνακας Ελέγχου (Control Panel)) στο πλαίσιο αναζήτησης.

4. Επιλέξτε την εφαρμογή, τη ρύθμιση ή το αρχείο που επιθυμείτε.

### Προβολή ανοιχτών εφαρμογών

#### Χειρισμός από την οθόνη αφής

Σύρετε το δάκτυλό σας προς τα μέσα, ξεκινώντας από την αριστερή πλευρά της οθόνης, μέχρι να εμφανιστεί ένα μικρό εικονίδιο εφαρμογής. Στη συνέχεια, σύρετε το εικονίδιο προς τα πίσω, προς την αριστερή πλευρά της οθόνης.

#### Χειρισμός με ποντίκι

Τοποθετήστε το δρομέα στην πάνω αριστερή γωνία και έπειτα μετακινήστε τον προς τα κάτω.

#### Χειρισμός από το πληκτρολόγιο

Πατήστε το πλήκτρο (Windows) και το πλήκτρο Tab ταυτόχρονα.

### Εναλλαγή εφαρμογών

Μπορείτε να αλλάξετε μεταξύ των εφαρμογών που είναι ήδη ανοιχτές.

#### Χειρισμός από την οθόνη αφής

Εμφανίστε τις εφαρμογές που είναι ήδη ανοιχτές, αγγίξτε το εικονίδιο της εφαρμογής που επιθυμείτε και σύρετε το δάκτυλό σας προς τα μέσα, ξεκινώντας από την αριστερή πλευρά της οθόνης.

#### Χειρισμός με ποντίκι

Εμφανίστε τις εφαρμογές που είναι ήδη ανοιχτές και σύρετε το εικονίδιο της εφαρμογής που επιθυμείτε από την αριστερή πλευρά της οθόνης προς το κέντρο.

### Άνοιγμα του μενού εφαρμογών

Πολλές εφαρμογές έχουν μενού που μπορείτε να χρησιμοποιήσετε ώστε να τις ελέγχετε.

Ακολουθήστε τις παρακάτω οδηγίες για να ανοίξετε το μενού αυτό.

#### Υπόδειξη

- Ανοίξτε το μενού μίας εφαρμογής όταν η εφαρμογή εμφανίζεται στην οθόνη του υπολογιστή.

- Οι εντολές διαφέρουν ανάλογα με την εφαρμογή που εμφανίζεται κάθε φορά στην οθόνη του υπολογιστή.

#### Χειρισμός από την οθόνη αφής

Σύρετε το δάκτυλό σας προς τα πάνω, ξεκινώντας από την κάτω πλευρά της οθόνης.

#### Χειρισμός με ποντίκι

Κάντε δεξί κλικ μέσα στην εφαρμογή.

#### Χειρισμός από το πληκτρολόγιο

Πατήστε το πλήκτρο (Windows) και το πλήκτρο Z ταυτόχρονα.

### Κλείσιμο εφαρμογών

Μπορείτε να κλείσετε τις ανοιχτές εφαρμογές ακολουθώντας τις παρακάτω οδηγίες.

#### Υπόδειξη

- Το παράθυρο της εφαρμογής γίνεται μικρότερο στο κάτω μέρος της οθόνης.

  Σύρετε το παράθυρο στο κέντρο του κάτω μέρους της οθόνης.

#### Χειρισμός από την οθόνη αφής

1. Όταν είναι ανοιχτή μια εφαρμογή, τοποθετήστε τον δείκτη στο πάνω κεντρικό τμήμα της οθόνης.

2. Σύρετε την εφαρμογή προς το κάτω μέρος της οθόνης μέχρι να εξαφανιστεί από την οθόνη.

#### Χειρισμός με ποντίκι

1. Όταν είναι ανοιχτή μία εφαρμογή, μετακινήστε τον δρομέα στο πάνω κεντρικό τμήμα της οθόνης μέχρι να εμφανιστεί το εικονίδιο του χεριού.

2. Σύρετε την εφαρμογή προς το κάτω μέρος της οθόνης μέχρι να εξαφανιστεί από την οθόνη.

#### Χειρισμός από το πληκτρολόγιο

Πατήστε το πλήκτρο Alt και το πλήκτρο F4 ταυτόχρονα.

### Εγκατάσταση εφαρμογών από το Windows Store

Μπορείτε να προσθέσετε εφαρμογές από το Windows Store.

Για να αποκτήσετε πρόσβαση στο Windows Store, πρέπει να έχετε ενεργή σύνδεση στο Internet. Επίσης, πρέπει να συνδεθείτε με λογαριασμό Microsoft.

Για πληροφορίες σχετικά με τον τρόπο δημιουργίας και χρήσης του λογαριασμού Microsoft, ανατρέξτε στη Βοήθεια και υποστήριξη των Windows (Windows Help and Support).

1. Ανοίξτε την οθόνη Έναρξη (Start), επιλέξτε το πλακίδιο Store και, στη συνέχεια, βρείτε μία εφαρμογή για να εγκαταστήσετε.

2. Επιλέξτε την εφαρμογή που επιθυμείτε.

3. Για να πραγματοποιήσετε λήψη και εγκατάσταση της εφαρμογής, ακολουθήστε τις οδηγίες που εμφανίζονται στην οθόνη.

### Άνοιγμα του στοιχείου Βοήθεια και υποστήριξη των Windows (Windows Help and Support)

Μπορείτε να ανοίξετε το στοιχείο Βοήθεια και υποστήριξη των Windows (Windows Help and Support) ακολουθώντας τα παρακάτω βήματα.

1. Ανοίξτε το συμβολομενού έναρξης και επιλέξτε το σύμβολο Αναζήτηση (Search).

2. Επιλέξτε Εφαρμογές (Apps).

3. Πληκτρολογήστε "Βοήθεια και υποστήριξη (Help and Support)" στο πλαίσιο αναζήτησης.

4. Επιλέξτε Βοήθεια και υποστήριξη (Help and Support).

### Είσοδος σε κατάσταση αναστολής λειτουργίας ή τερματισμός λειτουργίας

1. Ανοίξτε το συμβολομενού έναρξης και επιλέξτε το σύμβολο Ρυθμίσεις (Settings).

2. Επιλέξτε (Ενέργεια (Power)) και, στη συνέχεια, επιλέξτε Αναστολή λειτουργίας (Sleep), Τερματισμός (Shut down) ή Επανεκκίνηση (Restart).

### Εμπορικά σήματα

- Η επωνυμία SONY και το λογότυπο SONY αποτελούν σήματα κατατεθέντα της Sony Corporation.

- Η επωνυμία VAIO, το λογότυπο VAIO και άλλες ονομασίες προϊόντων ή υπηρεσιών της Sony αποτελούν εμπορικά σήματα ή σήματα κατατεθέντα της Sony Corporation ή των θυγατρικών της εταιρειών.

- Η επωνυμία Windows και το λογότυπο Windows αποτελούν εμπορικά σήματα ή σήματα κατατεθέντα της Microsoft Corporation στις Η.Π.Α. ή/και σε άλλες χώρες.

- Το Wi-Fi είναι εμπορικό σήμα ή σήμα κατατεθέν της Wi-Fi Alliance.

- Όλες οι υπόλοιπες ονομασίες συστημάτων, προϊόντων και υπηρεσιών είναι εμπορικά σήματα των αντίστοιχων κατόχων τους.

- Στο παρόν εγχειρίδιο, δεν εμφανίζονται τα σύμβολα TM ή (R).

Μετάβαση στην κορυφή της σελίδας