# Εγχειρίδιο χρήσης

# Προσωπικός Υπολογιστής Σειρά ESVE14A3

Εκτύπωση

## Χρήση της κατάστασης αναστoλής λειτoυργίας

Στην κατάσταση αναστολής λειτουργίας, όλες οι περιττές συσκευές του υπολογιστή VAIO απενεργοποιούνται. Ωστόσο, ορισμένες συσκευές παραμένουν ενεργοποιημένες, προκειμένου να διατηρήσουν την κατάσταση του υπολογιστή, συμπεριλαμβανομένων των δεδομένων τα οποία επεξεργάζεστε. Η κατάσταση αναστολής λειτουργίας είναι χρήσιμη όταν, για παράδειγμα, κάνετε ένα μικρό διάλειμμα.

Με τις προεπιλεγμένες ρυθμίσεις της κατάστασης αναστολής λειτουργίας, η λειτουργία Rapid Wake είναι ενεργοποιημένη και η κατάσταση του υπολογιστή αποθηκεύεται στην ενσωματωμένη συσκευή αποθήκευσης.

#### Για να ενεργοποιήσετε την κατάσταση αναστoλής λειτoυργίας

1. Ανοίξτε το συμβολομενού έναρξης και επιλέξτε το σύμβολο Ρυθμίσεις (Settings). (Για να ανοίξετε το συμβολομενού έναρξης, ανατρέξτε στην ενότητα Άνοιγμα του συμβολομενού έναρξης.)

2. Επιλέξτε Ενέργεια (Power) και Αναστολή λειτουργίας (Sleep).

   Η ενδεικτική λυχνία λειτουργίας σβήνει όταν ο υπολογιστής VAIO εισέρχεται σε κατάσταση αναστολής λειτουργίας.

#### Για να επιστρέψετε στην κανονική κατάσταση

1. Πατήστε το κουμπί (Ενέργεια (Power)).

#### Σημείωση

- Από προεπιλογή, όταν εξαντλείται η ισχύς της μπαταρίας, ο υπολογιστής VAIO εισέρχεται αυτόματα σε κατάσταση αδρανοποίησης. Ωστόσο, ανάλογα με τις συνθήκες λειτουργίας, ο υπολογιστής ενδεχομένως να μην εισέλθει σε κατάσταση αδρανοποίησης.

  Αν συμβεί αυτό και εξαντληθεί η ισχύς της μπαταρίας, ο υπολογιστής θα απενεργοποιηθεί, προκαλώντας απώλεια των μη αποθηκευμένων δεδομένων.

  Όταν ο υπολογιστής λειτουργεί με ισχύ από την μπαταρία, αποθηκεύετε συχνά τα δεδομένα σας.

- Πριν μετακινήσετε τον υπολογιστή VAIO, βεβαιωθείτε ότι η ενδεικτική λυχνία λειτουργίας είναι σβηστή, προκειμένου να αποφύγετε προσκρούσεις ή κραδασμούς της μονάδας του σκληρού δίσκου ενώ αυτή λειτουργεί.

#### Υπόδειξη

- Από προεπιλογή, ο υπολογιστής VAIO εισέρχεται αυτόματα σε κατάσταση αναστολής λειτουργίας μετά από περίπου 30 λεπτά αδράνειας, όταν λειτουργεί με εναλλασσόμενο ρεύμα.

- Μπορείτε επίσης να θέσετε τον υπολογιστή VAIO σε κατάσταση αναστολής λειτουργίας με τους παρακάτω χειρισμούς.

  - Πατήστε το κουμπί (Ενέργεια (Power)) (με την προεπιλεγμένη ρύθμιση).

    Έχετε υπόψη ότι, αν πατήσετε και κρατήσετε πατημένο το κουμπί (Ενέργεια (Power)) για περισσότερα από τέσσερα δευτερόλεπτα, ο υπολογιστής VAIO θα απενεργοποιηθεί αυτόματα. Με αυτήν την ενέργεια διαγράφονται όλα τα μη αποθηκευμένα δεδομένα.

  - Κλείστε το καπάκι της οθόνης LCD και μην χρησιμοποιήσετε τον υπολογιστή για λίγα δευτερόλεπτα.

- Αν πατήσετε και κρατήσετε πατημένο το κουμπί (Ενέργεια (Power)) για περισσότερα από τέσσερα δευτερόλεπτα, ο υπολογιστής VAIO θα απενεργοποιηθεί αυτόματα. Με αυτήν την ενέργεια διαγράφονται όλα τα μη αποθηκευμένα δεδομένα.

- Μπορείτε να ρυθμίσετε τον υπολογιστή VAIO ώστε να επανέρχεται σε κανονική κατάσταση από κατάσταση αναστολής λειτουργίας όταν ανοίγετε το καπάκι της οθόνης LCD.

  Για να αλλάξετε την ενέργεια που εκτελείται κατά το άνοιγμα του καπακιού της οθόνης, εκκινήστε το VAIO Control Center και αλλάξτε τις ρυθμίσεις στην ενότητα Ενέργεια και μπαταρία (Power and Battery). Για να εκκινήσετε το VAIO Control Center, ανατρέξτε στην ενότητα Αναζήτηση/Άνοιγμα των στοιχείων Εφαρμογές (Apps), Ρυθμίσεις (Settings) ή Αρχεία (Files).

Μετάβαση στην κορυφή της σελίδας

### Σχετικό θέμα

- Σημειώσεις για τη χρήση της παροχής ρεύματος
- Σημειώσεις για την κατάσταση αναστολής λειτουργίας
- Παράταση της διάρκειας ισχύος της μπαταρίας
- Αλλαγή των ρυθμίσεων Rapid Wake (Κατάσταση αναστολής λειτουργίας)

Μετάβαση στην κορυφή της σελίδας