# Brugervejledning

# Personlig computer E-serienSVE14A3

Udskriv

## Sikkerhedskopiering af data, når du ikke kan starte Windows

Hvis du ikke kan starte Windows, skal du sikkerhedskopiere dine data med VAIO Care (Rescue Mode) : Recover or maintain your system.

1. Tryk på knappen ASSIST, mens din VAIO-computer er slukket.

   Skærmen VAIO Care Rescue Mode vises.

2. Vælg Recover or maintain your system.

   Følg vejledningen på skærmen, indtil skærmen Vælg en indstilling (Choose an option) vises.

3. Vælg Foretag fejlfinding (Troubleshoot) og Recovery and maintenance.

   Følg vejledningen på skærmen, indtil skærmen VAIO Care (Rescue Mode) : Recover or maintain your system vises.

4. Vælg Tools og Rescue Data.
5. Følg vejledningen på skærmen.

#### Tip!

- Hvis der vises et vindue, hvor du kan vælge sprog, i trin 3, skal du vælge det ønskede sprog og derefter klikke på OK.

- Du kan også vælge at starte VAIO Care (Rescue Mode) : Recover or maintain your system med genoprettelsesmediet. Se Genoprettelse fra genoprettelsesmedier for at få flere oplysninger.

- Det anbefales, at du gemmer de reddede filer på en ekstern harddisk, hvis du vælger Custom rescue.

#### Om brugen af VAIO Care (Rescue Mode) : Recover or maintain your system

- Håndter de reddede filer med forsigtighed for at beskytte dem mod uautoriseret adgang.

- Deaktiver funktionen til harddiskkryptering i Windows, inden du bruger VAIO Care (Rescue Mode) : Recover or maintain your system til at sikkerhedskopiere og gendanne data.

  Du skal dog være opmærksom på, at uautoriserede brugere nemt kan få adgang til reddede ikke-krypterede filer på den indbyggede lagerenhed ved hjælp af genoprettelsesmedierne og denne app. Derfor skal du indstille start- eller harddiskadgangskoden og aktivere Windows-funktionen til harddiskkryptering, når du har brugt app'en. Sørg desuden for, at genoprettelsesmedierne opbevares et sikkert sted, så de sikkerhedskopierede filer er beskyttet mod uautoriseret adgang.

- Hvis du vil gendanne copyrightbeskyttede data, f.eks musikfiler, der er organiseret af afspilningssoftware, skal du bruge et sikkerhedskopieringsværktøj, der er angivet af den app, som du brugte til at importere disse data. Sony garanterer ikke, at de data, der er gendannet med det angivne sikkerhedskopieringsværktøj, kan afspilles.

- Det kan ikke garanteres, at alle data på den indbyggede lagerenhed bliver sikkerhedskopieret, når du bruger VAIO Care (Rescue Mode) : Recover or maintain your system.

  Sony påtager sig intet ansvar for tab af data i forbindelse med sikkerhedskopieringsprocessen.

- Slut din VAIO-computer til elnettet ved hjælp af strømledningen eller vekselstrømsadapteren, mens du bruger VAIO Care (Rescue Mode) : Recover or maintain your system.

- Din VAIO-computer genstartes automatisk 72 timer efter, at VAIO Care (Rescue Mode) : Recover or maintain your system er startet. Hvis sikkerhedskopieringen har varet i 72 timer, stoppes processen, og computeren genstartes. Processen kan ikke genoptages.

- De reddede filer kan blive opdelt på to eller flere filer, der gemmes på en bestemt placering eller omdøbes, alt efter hvad du vælger. Brug VAIO Data Restore Tool til at gendanne de reddede filer. Se Gendannelse af data med VAIO Data Restore Tool for at få flere oplysninger.

- Hvis det eksterne harddiskdrev eller optiske diskdrev ikke understøtter USB-forbindelsen, skal du installere en driver.

Gå til toppen af siden

### Relateret emne

- Om sikkerhedskopiering
- Om forskellige typer sikkerhedskopiering
- Gendannelse af data med VAIO Data Restore Tool
- Oprettelse af et gendannelsespunkt
- Gendannelse af systemfiler ved hjælp af et gendannelsespunkt, når du ikke kan starte Windows

Gå til toppen af siden