# Käyttöopas

# Henkilökohtainen tietokone E-sarjaSVE14A3

Tulosta

## Mitä pitäisi tehdä, jos tietokoneen näyttö pimenee?

- Varmista, että VAIO-tietokone on päällä eikä se ole virransäästötilassa. Lisätietoja on kohdassa Lepotilan käyttäminen.

- Varmista, että VAIO-tietokone on kytketty pistorasiaan ja että virran merkkivalo palaa. Lisätietoja on kohdassa Liittäminen virtalähteeseen.

- Tietokoneen näyttö saattaa olla pois päältä.

  Paina mitä tahansa näppäimistön näppäintä.

- Näyttökohteeksi on ehkä asetettu ulkoinen näyttö.

  Valitse haluamasi näyttökohde painamalla näppäinyhdistelmää Fn+F7 useita kertoja ja paina sitten Enter-näppäintä. Lisätietoja on kohdassa Näyttötilojen valitseminen.

- Jos VAIO-tietokone käyttää akkuvirtaa, varmista, että akku on asennettu oikein ja ladattu. Lisätietoja on kohdassa Akun lataaminen.

- Jos tietokoneen näyttö pysyy pimeänä myös odotettuasi hetken, toimi seuraavasti:

  - Pidä painiketta (Virta (Power)) painettuna yli neljä sekuntia, tarkista, että virran merkkivalo sammuu, ja kytke VAIO-tietokone sitten päälle.

  - Jos ongelma toistuu, pidä painiketta (Virta (Power)) painettuna yli neljä sekuntia ja tarkista, että virran merkkivalo sammuu. Irrota kaikki kaapelit ja lisälaitteet, kuten virtajohto ja USB-laitteet, irrota akku ja odota noin viisi minuuttia. Kytke ne sitten takaisin kiinni ja käynnistä VAIO-tietokone uudelleen.

Siirry sivun alkuun