# Εγχειρίδιο χρήσης

# Προσωπικός Υπολογιστής Σειρά ESVE14A3

Εκτύπωση

## Ανανέωση του υπολογιστή VAIO

Αν η λειτουργία του υπολογιστή VAIO δεν είναι πλέον σταθερή, συνιστάται να χρησιμοποιήσετε τη λειτουργία ανανέωσης των Windows. Εκτελέστε τη διαδικασία ανανέωσης του υπολογιστή ακολουθώντας τα παρακάτω βήματα.

1. Πατήστε το κουμπί ASSIST ενώ ο υπολογιστής VAIO είναι απενεργοποιημένος.
   Εμφανίζεται η οθόνη VAIO Care λειτουργία Επαναφορά συστήματος (VAIO Care Rescue Mode).
2. Επιλέξτε Πραγματοποιήστε επαναφορά ή συντήρηση του συστήματός σας (Recover or maintain your system).
   Ακολουθήστε τις οδηγίες που εμφανίζονται στην οθόνη μέχρι να εμφανιστεί η οθόνη Επιλέξτε ένα από τα παρακάτω (Choose an option).
3. Επιλέξτε Αντιμετώπιση προβλημάτων (Troubleshoot) και Ανανέωση (Refresh your PC).

Τα περισσότερα δεδομένα που έχουν αποθηκεύσει οι χρήστες στην ενσωματωμένη συσκευή αποθήκευσης, ορισμένες ρυθμίσεις των Windows και όλες οι εφαρμογές που έχουν ληφθεί από το Windows Store θα διατηρηθούν ακόμα και μετά από την ανανέωση του υπολογιστή VAIO. Ωστόσο, ενδεχομένως να μη διατηρηθούν ορισμένες ρυθμίσεις εφαρμογών ή ορισμένα αρχεία στους αντίστοιχους φακέλους.

Επιβεβαιώστε την ακόλουθη λίστα όπου αναφέρονται αναλυτικά οι ρυθμίσεις που θα διατηρηθούν και τα δεδομένα που θα διαγραφούν μετά την ανανέωση του υπολογιστή σας.

#### Ρυθμίσεις που θα διατηρηθούν μετά την ανανέωση του υπολογιστή VAIO

Οι ακόλουθες ρυθμίσεις θα διατηρηθούν μετά την ανανέωση του υπολογιστή VAIO.

- Ρυθμίσεις βιβλιοθήκης

- Λογαριασμοί χρηστών (τοπικοί, τομέα, λογαριασμός Microsoft) και ιδιότητες μέλους σε ομάδες

- Ρυθμίσεις τομέα

- Ρυθμίσεις Windows Update

- Φόντο οθόνης έναρξης και οθόνης κλειδώματος

- Θέματα επιφάνειας εργασίας

- Διεθνείς ρυθμίσεις

- Προφίλ ασύρματου δικτύου

- Ρυθμίσεις που έχουν διαμορφωθεί στην υποδοχή των Windows

#### Δεδομένα που θα διαγραφούν μετά την ανανέωση του υπολογιστή VAIO

Τα δεδομένα που βρίσκονται στους φακέλους που ορίζονται παρακάτω θα διαγραφούν μετά την ανανέωση του υπολογιστή VAIO.

- \Windows

- \Αρχεία Εφαρμογών

- \Αρχεία Εφαρμογών(x86)

- \ProgramData

- \Χρήστες\(Όνομα χρήστη)\AppData

#### Σημείωση

- Αποθηκεύστε εκ των προτέρων τα σημαντικά δεδομένα.

- Τα δεδομένα με προστασία πνευματικών δικαιωμάτων, όπως τα δεδομένα ψηφιακών εκπομπών ή τα αρχεία μουσικής που οργανώνονται από εφαρμογές αναπαραγωγής ψηφιακών μέσων, ενδέχεται να μην είναι διαθέσιμα ακόμα κι αν τα δεδομένα διατηρηθούν στην ίδια θέση μετά την ανανέωση του υπολογιστή VAIO.

  Για σχετικές οδηγίες, ανατρέξτε στο αρχείο βοήθειας που περιλαμβάνεται στην εφαρμογή που χρησιμοποιείτε.

#### Υπόδειξη

- Οι προεγκατεστημένες εφαρμογές και οι εφαρμογές που έχουν εγκατασταθεί από το Windows Store διατηρούνται, ενώ όλες οι εφαρμογές στην επιφάνεια εργασίας που έχετε εγκαταστήσει μετά την αγορά διαγράφονται.

Μετάβαση στην κορυφή της σελίδας

### Σχετικό θέμα

- Πληροφορίες για την αποκατάσταση
- Αποκατάσταση από την περιοχή αποκατάστασης
- Αποκατάσταση από τα μέσα αποκατάστασης
- Σημειώσεις για την αποκατάσταση

Μετάβαση στην κορυφή της σελίδας