# Εγχειρίδιο χρήσης

# Προσωπικός Υπολογιστής Σειρά ESVE14A3

Εκτύπωση

## Σημειώσεις για τη χρήση της μπαταρίας

Προτού χρησιμοποιήσετε την μπαταρία, διαβάστε τις παρακάτω προφυλάξεις για τη σωστή χρήση της.

### Πληροφορίες για την μπαταρία

- Η παρεχόμενη μπαταρία έχει σχεδιαστεί ειδικά για τον υπολογιστή VAIO.

- Για τη δική σας ασφάλεια, χρησιμοποιείτε μόνο την παρεχόμενη μπαταρία ή μια προαιρετική μπαταρία με τις προδιαγραφές της Sony.

- Για λόγους ασφαλείας, η φόρτιση της μπαταρίας ενδέχεται να ανασταλεί σε υψηλότερες ή χαμηλότερες θερμοκρασίες.

- Όταν ο υπολογιστής VAIO είναι συνδεδεμένος σε πρίζα με τον προσαρμογέα εναλλασσόμενου ρεύματος, λειτουργεί με εναλλασσόμενο ρεύμα, ακόμα και αν υπάρχει τοποθετημένη μπαταρία.

- Η μπαταρία δεν είναι πλήρως φορτισμένη τη στιγμή της παράδοσης.

- Κατά τη χρήση ή τη φόρτιση της μπαταρίας, το εσωτερικό της θερμαίνεται. Αυτό είναι φυσιολογικό φαινόμενο και δεν αποτελεί λόγο ανησυχίας.

- Μην χρησιμοποιείτε τον υπολογιστή VAIO χωρίς μπαταρία. Διαφορετικά, μπορεί να μη λειτουργεί σωστά ο υπολογιστής.

### Πληροφορίες για την αποφόρτιση της μπαταρίας

Μετά τη φόρτιση, η μπαταρία αποφορτίζεται σταδιακά με την πάροδο του χρόνου, ακόμα και όταν δεν χρησιμοποιείται. Αν παραμείνει αχρησιμοποίητη για παρατεταμένο χρονικό διάστημα, η ισχύς της μπαταρίας ενδέχεται να εξαντληθεί. Συνιστάται να επαναφορτίζετε την μπαταρία πριν από τη χρήση.

### Πληροφορίες για τη διάρκεια ισχύος της μπαταρίας

Η διάρκεια ισχύος της μπαταρίας διαφέρει, ανάλογα με τη χρήση και με τις ρυθμίσεις.

### Πληροφορίες για την υποβάθμιση και την αντικατάσταση της μπαταρίας

- Η μπαταρία είναι αναλώσιμη. Η χωρητικότητα μειώνεται σταδιακά όσο επαναλαμβάνονται οι κύκλοι επαναφόρτισης και αποφόρτισης. Κατά συνέπεια, η διάρκεια ισχύος της μπαταρίας μικραίνει ακόμα και όταν είναι πλήρως φορτισμένη και κάποια στιγμή η μπαταρία φτάνει στο τέλος της ζωής της.

- Αν η ισχύς της μπαταρίας εξαντλείται γρήγορα μετά την πλήρη φόρτισή της ή αν έχει φτάσει στο τέλος της διάρκειας ζωής της, αντικαταστήστε τη με μια καινούργια.

### Όταν η ισχύς της μπαταρίας εξαντλείται

Αν εξαντληθεί η μπαταρία ενώ απουσιάζετε, θα διακοπεί η παροχή ισχύος και θα χαθούν τα δεδομένα που δεν έχετε αποθηκεύσει.

Όταν ο υπολογιστής VAIO λειτουργεί με ισχύ από την μπαταρία, αποθηκεύετε συχνά τα δεδομένα σας.

Μετάβαση στην κορυφή της σελίδας

### Σχετικό θέμα

- Σημειώσεις για τη χρήση της παροχής ρεύματος

Μετάβαση στην κορυφή της σελίδας