# Ghid de utilizare

# Calculator personal Seria ESVE14A3

Imprimare

## Utilizarea modului Repaus

În modul Repaus, toate dispozitivele nenecesare ale computerului VAIO sunt oprite, însă unele dispozitive rămân pornite pentru a menţine starea computerului, inclusiv datele la care lucraţi. Modul Repaus este util, de exemplu, atunci când faceţi o pauză scurtă.

Cu setările implicite ale modului Repaus, se activează Rapid Wake şi starea computerului este salvată pe dispozitivul de stocare încorporat.

#### Pentru a activa modul Repaus

1. Deschideţi butoanele şi selectaţi butonul Setări (Settings). (Consultaţi Deschiderea butoanelor pentru informaţii privind deschiderea butoanelor.)

2. Selectaţi Alimentare (Power) şi Repaus (Sleep).

   Indicatorul luminos de alimentare se stinge atunci când computerul VAIO intră în modul Repaus.

#### Pentru a reveni la modul Normal

1. Apăsaţi butonul (Alimentare (Power)).

#### Notă

- În mod implicit, computerul dumneavoastră VAIO intră automat în modul Hibernare în momentul în care acumulatorul este pe punctul de a se descărca. Totuşi, în funcţie de condiţiile de operare, computerul poate să nu intre în modul Hibernare.

  Dacă se întâmplă acest lucru şi acumulatorul se descarcă în totalitate, computerul se va opri, iar datele nesalvate vor fi pierdute.

  În timp ce computerul este alimentat de acumulator, salvaţi datele în mod frecvent.

- Înainte de a muta computerul VAIO, asiguraţi-vă că indicatorul luminos de alimentare este stins, pentru a evita supunerea hard disk-ului aflat în funcţiune la şocuri sau vibraţii.

#### Sugestie

- În mod implicit, computerul dumneavoastră VAIO intră automat în modul Repaus după circa 30 de minute de inactivitate, în timp ce este conectat la o priză CA.

- Computerul VAIO poate fi trecut în modul Repaus şi prin operaţiile de mai jos.

  - Apăsaţi butonul (Alimentare (Power)) (cu setarea implicită).

    Reţineţi că, în cazul în care apăsaţi şi ţineţi apăsat butonul (Alimentare (Power)) timp de peste patru secunde, computerul VAIO nu va porni. Aceasta acţiune va şterge toate datele nesalvate.

  - Închideţi capacul ecranului LCD şi nu utilizaţi computerul timp de câteva secunde.

- Dacă apăsaţi şi ţineţi apăsat butonul (Alimentare (Power)) timp de peste patru secunde, computerul VAIO se va opri automat. Aceasta acţiune va şterge toate datele nesalvate.

- Puteţi trece computerul VAIO din modul Repaus în modul Normal prin deschiderea capacului ecranului LCD.

  Pentru a schimba acţiunea care are loc atunci când deschideţi capacul, porniţi VAIO Control Center şi modificaţi setarea la valoarea Alimentare şi baterie (Power and Battery). Pentru a deschide VAIO Control Center, consultaţi Căutarea/pornirea de Aplicații (Apps), Setări (Settings) sau Fișiere (Files).

În susul paginii

### Subiect asociat

- Note cu privire la utilizarea surselor de alimentare
- Note cu privire la modul Repaus
- Prelungirea vieţii acumulatorului
- Schimbarea setărilor Rapid Wake (mod Repaus)

În susul paginii