# Εγχειρίδιο χρήσης

# Προσωπικός Υπολογιστής Σειρά ESVE14A3

Εκτύπωση

## Σημειώσεις σχετικά με την προσθήκη και την αφαίρεση μονάδων μνήμης

Προτού προσθέσετε ή αφαιρέσετε μονάδες μνήμης, διαβάστε προσεκτικά τις ακόλουθες προφυλάξεις.

- Ο υπολογιστής VAIO και οι μονάδες μνήμης χρησιμοποιούν εξαρτήματα και τεχνολογία ηλεκτρονικής σύνδεσης υψηλής ακριβείας. Προκειμένου να μην καταστεί άκυρη η εγγύησή σας κατά την περίοδο ισχύος της εγγύησης του προϊόντος, προτείνουμε τα εξής:

  - Για να εγκαταστήσετε μία νέα μονάδα μνήμης, συνιστάται να επικοινωνήσετε με τον αντιπρόσωπό σας.

  - Μην εγκαταστήσετε μόνοι σας μία μονάδα μνήμης, εάν δεν είστε εξοικειωμένοι με τη διαδικασία αναβάθμισης της μνήμης ενός υπολογιστή.

  - Μην αγγίζετε τις υποδοχές σύνδεσης και μην ανοίγετε το κάλυμμα του διαμερίσματος της μονάδας μνήμης.

- Για βοήθεια, επικοινωνήστε με ένα εξουσιοδοτημένο κέντρο υποστήριξης/σέρβις της Sony. Για να εντοπίσετε το πλησιέστερο κέντρο ή αντιπρόσωπο, ανατρέξτε στην ενότητα Πληροφορίες για την τοποθεσία ηλεκτρονικής υποστήριξης στο web.

- Εάν προσθέσετε ή αφαιρέσετε μονάδες μνήμης μόνοι σας, μπορεί να προκληθεί δυσλειτουργία του υπολογιστή VAIO ή ατύχημα λόγω θραύσης της υποδοχής και της μονάδας ή κάποιο λάθος στη σύνδεση. Σε αυτήν την περίπτωση, θα επιβαρυνθείτε με χρέωση επισκευής.

- Προσέχετε ώστε να μην τραυματίσετε τα χέρια ή τα δάχτυλά σας με τα αιχμηρά άκρα της μονάδας μνήμης, τα εσωτερικά εξαρτήματα ή τις πλακέτες κυκλωμάτων του υπολογιστή VAIO.

- Προσέχετε να μην πιαστούν τα δάχτυλά σας σε κάποιο από τα εσωτερικά καλώδια του υπολογιστή VAIO, καθώς το καλώδιο μπορεί να χαλαρώσει ή να αποσυνδεθεί.

- Εάν ο υπολογιστής VAIO ενεργοποιηθεί ενώ υπάρχει στο εσωτερικό του κάποιο υγρό, όπως νερό ή κάποιο άλλο ξένο αντικείμενο, μπορεί να προκληθεί φωτιά. Φροντίστε να αφαιρέσετε τυχόν ξένα αντικείμενα και να τοποθετήσετε το κάλυμμα του διαμερίσματος της μονάδας μνήμης προτού ενεργοποιήσετε τον υπολογιστή VAIO.

- Η Sony δεν εγγυάται ότι οι μονάδες μνήμης τρίτων κατασκευαστών θα λειτουργήσουν με τον υπολογιστή VAIO. Για πληροφορίες σχετικά με μονάδες μνήμης τρίτων κατασκευαστών, συμβουλευτείτε τους αντίστοιχους αντιπρόσωπους πωλήσεων.

- Φροντίστε να απενεργοποιήσετε τον υπολογιστή VAIO και τις περιφερειακές συσκευές και να αποσυνδέστε όλα τα συνδεδεμένα εξαρτήματα και καλώδια προτού προσθέσετε ή αφαιρέσετε μονάδες μνήμης. Σε αντίθετη περίπτωση, μπορεί να προκληθεί ζημιά στη μονάδα μνήμης, στον υπολογιστή VAIO ή στις περιφερειακές συσκευές.

- Ακολουθήστε τις παρακάτω οδηγίες για να αποφύγετε την πρόκληση ζημιάς στις μονάδες μνήμης από ηλεκτροστατική εκκένωση:

  - Μην εργάζεστε σε σημείο όπου παράγεται εύκολα στατικός ηλεκτρισμός, όπως πάνω σε χαλί.

  - Προτού προσθέσετε ή αφαιρέσετε μονάδες μνήμης, αγγίξτε ένα εξωτερικό μεταλλικό αντικείμενο από τον υπολογιστή VAIO για να εξαλείψετε τον στατικό ηλεκτρισμό. Μην αγγίζετε μεταλλικά μέρη στο εσωτερικό του υπολογιστή.

  - Ανοίξτε τη συσκευασία της μονάδας μνήμης μόνον όταν είστε έτοιμοι να εγκαταστήσετε τη μονάδα. Η συσκευασία προστατεύει τη μονάδα από ΗΣΕ (ηλεκτροστατική εκκένωση). Για να αποθηκεύσετε τη μονάδα, κλείστε τη σε μία αντιστατική σακούλα ή τυλίξτε τη σε ένα φύλλο αλουμινόχαρτο.

- Όταν κρατάτε τη μονάδα μνήμης, μην αγγίζετε τα τσιπ ή τον ηλεκτρικό ακροδέκτη της μονάδας.

- Μην εισαγάγετε τη μονάδα μνήμης στην υποδοχή με λάθος κατεύθυνση. Ενδέχεται να προκληθεί ζημιά στη μονάδα ή στην υποδοχή ή να προκληθεί φωτιά στην πλακέτα κυκλώματος.

- Χρησιμοποιήστε το κατάλληλο κατσαβίδι για το μέγεθος της βίδας (όπως μίνι κατσαβίδι).

- Μην αφαιρείτε ή ξεσφίγγετε βίδες που δεν πρέπει να αφαιρεθούν.

Μετάβαση στην κορυφή της σελίδας

### Σχετικό θέμα

- Προσθήκη και αφαίρεση μονάδων μνήμης
- Προβολή των πληροφοριών συστήματος

Μετάβαση στην κορυφή της σελίδας