# Ghid de utilizare

# Calculator personal Seria ESVE14A3

Imprimare

## Note cu privire la utilizarea suporturilor „Memory Stick”

Înainte de a utiliza un „Memory Stick”, citiţi cu atenţie următoarele măsuri de precauţie pentru o utilizare corectă.

- Nu lăsaţi suporturile „Memory Stick” la îndemâna copiilor. Există riscul ca aceştia să le înghită.

- Nu atingeţi conectorul „Memory Stick” cu degetele sau cu obiecte din metal.

- „Memory Stick” conţine componente electronice sensibile. Nu o loviţi, nu o îndoiţi şi nu o scăpaţi.

- Nu dezasamblaţi şi nu modificaţi suportul „Memory Stick”.

- Nu udați suportul „Memory Stick”

- Nu o utilizaţi şi nu o depozitaţi în locuri expuse la:

  - Temperatură extremă, cum ar fi într-o maşină parcată la soare

  - Lumină solară directă

  - Umiditate ridicată sau substanţe corozive

  - Praf excesiv

- Asiguraţi-vă că utilizaţi suporturi „Memory Stick” şi adaptoare care respectă standardele acceptate de computerul dumneavoastră VAIO. Cartelele şi adaptoarele necompatibile se pot bloca în fantă, ducând la deteriorarea computerului.

- Nu puteţi scrie date pe un „Memory Stick” protejat la scriere.

- Este recomandată copierea de rezervă a datelor importante.

- Datele stocate se pot pierde sau deteriora, dacă:

  - Scoateţi „Memory Stick” sau opriţi computerul VAIO în timp ce indicatorul luminos de acces la suport este aprins.

  - Utilizaţi un „Memory Stick” într-un loc în care electricitatea statică sau zgomotul electric poate afecta cartela.

- Atunci când transportaţi un „Memory Stick”, asiguraţi-vă că îl puneţi în carcasa sa pentru a evita electricitatea statică.

- Înainte de a utiliza un „Memory Stick” cu un alt dispozitiv decât un computer, precum o cameră digitală sau un dispozitiv audio portabil, formataţi (iniţializaţi) suportul „Memory Stick” utilizând dispozitivul respectiv.

  Este posibil ca unele dispozitive să nu accepte formatul de fişiere pentru computere şi să vă prezinte un mesaj prin care să vă recomande formatarea suportului „Memory Stick”. În acest caz, copiaţi datele de pe „Memory Stick” pe computerul VAIO şi formataţi „Memory Stick” utilizând dispozitivul respectiv. Toate datele de pe „Memory Stick” vor fi şterse atunci când îl formataţi.

  Consultaţi manualul primit împreună cu dispozitivul pentru informaţii suplimentare.

- Nu introduceţi obiecte străine în fanta pentru „Memory Stick”.

- Fanta pentru „Memory Stick” poate fi utilizată doar pentru citirea/scrierea de „Memory Stick” acceptate şi nu poate fi utilizată în alte scopuri.

### Note cu privire la utilizarea suporturilor „Memory Stick Duo”

Când folosiţi „Memory Stick Duo”, nu utilizaţi stilouri cu vârf subţire pentru a scrie pe eticheta lipită pe „Memory Stick Duo”. Exercitarea de presiune asupra suportului poate deteriora componentele interne.

### Note cu privire la utilizarea suporturilor „Memory Stick Micro”

- Înainte de a utiliza un „Memory Stick Micro” („M2”), introduceţi-l într-un adaptor „M2” duo. Dacă introduceţi suportul fără adaptor direct în fanta „Memory Stick Duo”, s-ar putea ca acesta să nu mai poată fi scos.

- Nu lăsaţi suporturile „Memory Stick Micro” şi adaptoarele „M2” Duo la îndemâna copiilor. Acestea sunt dăunătoare dacă sunt înghiţite.

În susul paginii

### Subiect asociat

- Despre „Memory Stick”
- „Memory Stick” compatibile
- Introducerea suporturilor „Memory Stick”
- Îndepărtarea suportului „Memory Stick”
- Formatarea suportului „Memory Stick”

În susul paginii