# Εγχειρίδιο χρήσης

# Προσωπικός Υπολογιστής Σειρά ESVE14A3

Εκτύπωση

## Χρήση του touch pad

Σύροντας το δάχτυλό σας στο touch pad, μπορείτε να μετακινήσετε τον δείκτη στην οθόνη του υπολογιστή.

Με το δείκτη επάνω στο στοιχείο ή στο αντικείμενο που επιθυμείτε, πατήστε τη ζώνη του αριστερού ή του δεξιού κουμπιού για να εκτελέσετε διάφορες εντολές ή να εμφανίσετε μενού.

1. Ζώνη αριστερού κουμπιού

2. Ζώνη δεξιού κουμπιού

#### Για κλικ

Με το δείκτη επάνω στο στοιχείο ή στο αντικείμενο που επιθυμείτε, πατήστε μία φορά τη ζώνη αριστερού κουμπιού.

Εναλλακτικά, αγγίξτε μία φορά το touch pad.

#### Για διπλό κλικ

Με το δείκτη επάνω στο στοιχείο ή στο αντικείμενο που επιθυμείτε, πατήστε γρήγορα δύο φορές τη ζώνη αριστερού κουμπιού.

Εναλλακτικά, αγγίξτε γρήγορα δύο φορές το touch pad.

#### Για δεξί κλικ

Με το δείκτη επάνω στο στοιχείο ή στο αντικείμενο που επιθυμείτε, πατήστε μία φορά τη ζώνη δεξιού κουμπιού.

Εναλλακτικά, αγγίξτε το touch pad με δύο δάκτυλα.

Ανάλογα με τη θέση του δείκτη, μπορείτε να εμφανίσετε διάφορα μενού συντομεύσεων.

#### Για μεταφορά

Με το δείκτη επάνω στο στοιχείο ή στο αντικείμενο που επιθυμείτε, πατήστε μία φορά τη ζώνη αριστερού κουμπιού και, κρατώντας την πατημένη, σύρετε το δάχτυλό σας στο touch pad.

Εναλλακτικά, αγγίξτε γρήγορα δύο φορές το touch pad και, στο δεύτερο άγγιγμα, σύρετε το δάχτυλό σας.

#### Για μεταφορά και απόθεση

Σύρετε ένα εικονίδιο, όπως για παράδειγμα ένα αρχείο, στη θέση που επιθυμείτε και ανασηκώστε το δάκτυλό σας από τη ζώνη του αριστερού κουμπιού.

Εναλλακτικά, αγγίξτε γρήγορα δύο φορές το εικονίδιο και, στο δεύτερο άγγιγμα, σύρετε το δάχτυλό σας στη θέση που επιθυμείτε και ανασηκώστε το δάχτυλό σας από το touch pad.

#### Για κύλιση

Για κάθετη κύλιση των περιεχομένων της οθόνης, σύρετε δύο δάκτυλα πάνω-κάτω στο touch pad.

Για οριζόντια κύλιση των περιεχομένων της οθόνης, σύρετε δύο δάκτυλα από τη μία πλευρά του touch pad προς την άλλη.

#### Για μετάβαση πίσω ή εμπρός χωρίς μετακίνηση του δείκτη

Κατά την προβολή ιστοσελίδων, εικόνων κλπ, τοποθετήστε τρία δάκτυλα στο touch pad και σύρετέ τα από τη μία πλευρά προς την άλλη για να εκτελέσετε τη λειτουργία μετάβασης πίσω/εμπρός χωρίς να μετακινήσετε το δείκτη.

#### Για μεγέθυνση ή σμίκρυνση

Κατά την προβολή ιστοσελίδων, εικόνων κλπ, "τσιμπήστε" το touch pad με δύο δάκτυλα για μεγέθυνση. Μετακινήστε τα δάχτυλά σας προς τα έξω για μεγέθυνση ή προς τα μέσα για σμίκρυνση.

#### Για να ανοίξετε το μενού εφαρμογής

Τοποθετήστε το δάκτυλό σας στην πάνω πλευρά του touch pad και σύρετε το δάκτυλό σας προς τα κάτω.

Το μενού εφαρμογής δεν εμφανίζεται αν η εφαρμογή δεν το υποστηρίζει.

#### Για να ανοίξετε το συμβολομενού έναρξης

Τοποθετήστε το δάκτυλό σας στη δεξιά πλευρά του touch pad και σύρετε το δάκτυλό σας προς τα αριστερά. Για περισσότερες πληροφορίες, ανατρέξτε στην ενότητα Άνοιγμα του συμβολομενού έναρξης.

#### Για να αλλάξετε εφαρμογή

Τοποθετήστε το δάκτυλό σας στην αριστερή πλευρά του touch pad και σύρετε το δάκτυλό σας προς τα δεξιά για να μεταβείτε στην ανοιχτή εφαρμογή. Όταν υπάρχουν περισσότερες από μία εφαρμογές ανοιχτές, επαναλάβετε αυτή την ενέργεια για να αλλάξετε εφαρμογή, κατά φθίνουσα σειρά, ξεκινώντας από την εφαρμογή που χρησιμοποιήθηκε τελευταία.

#### Σημείωση

- Η λειτουργία με κινήσεις των δακτύλων (κύλιση, μετάβαση πίσω/εμπρός, μεγέθυνση/σμίκρυνση, άνοιγμα του μενού εφαρμογής, άνοιγμα του συμβολομενού έναρξης, εναλλαγή εφαρμογών) μπορεί να μην εκτελεστεί ανάλογα με την κατάσταση λειτουργίας του υπολογιστή VAIO ή τις ρυθμίσεις του touch pad.

#### Υπόδειξη

- Το σχήμα του touch pad διαφέρει, ανάλογα με το μοντέλο που έχετε αγοράσει.

- Για αναλυτικές πληροφορίες σχετικά με τον τρόπο χρήσης του touch pad, ανοίξτε το VAIO Control Center, κάντε κλικ στο Ποντίκι και πληκτρ (Mouse and Keyboard) και ακολουθήστε τις οδηγίες των βίντεο. Για να εκκινήσετε το VAIO Control Center, ανατρέξτε στην ενότητα Αναζήτηση/Άνοιγμα των στοιχείων Εφαρμογές (Apps), Ρυθμίσεις (Settings) ή Αρχεία (Files).

Μετάβαση στην κορυφή της σελίδας

### Σχετικό θέμα

- Ενεργοποίηση/Απενεργοποίηση του touch pad
- Απενεργοποίηση της λειτουργίας αγγίγματος του touch pad
- Ενεργοποίηση/Απενεργοποίηση της λειτουργίας με κινήσεις των δακτύλων

Μετάβαση στην κορυφή της σελίδας