# Εγχειρίδιο χρήσης

# Προσωπικός Υπολογιστής Σειρά ESVE14A3

Εκτύπωση

## Απομάκρυνση δεδομένων αποκατάστασης για την απελευθέρωση χώρου στο δίσκο

Η ενσωματωμένη συσκευή αποθήκευσης περιλαμβάνει την περιοχή αποκατάστασης, όπου αποθηκεύονται τα δεδομένα για την αποκατάσταση συστήματος. Εάν ο υπολογιστής VAIO περιλαμβάνει μία μονάδα σταθερής κατάστασης (SSD), ίσως θέλετε να ελαχιστοποιήσετε το μέγεθος της περιοχής αποκατάστασης, αφαιρώντας αυτά τα δεδομένα, ώστε να ελευθερωθεί χώρος στη μονάδα δίσκου C: (ή στην τελευταία μονάδα στον κατάλογο μονάδων σας, για παράδειγμα τη μονάδα δίσκου D:).

Χρειάζεστε μέσα αποκατάστασης για να απομακρύνετε τα δεδομένα από την περιοχή αποκατάστασης συστήματος ή για να αποκαταστήσετε τον υπολογιστή μετά την απομάκρυνση των δεδομένων.

Έχετε υπόψη ότι, μετά την απομάκρυνση των δεδομένων αποκατάστασης, δεν είναι πλέον δυνατή η χρήση της λειτουργίας ανανέωσης.

1. Δημιουργήστε μέσα αποκατάστασης αν δεν τα έχετε ακόμα δημιουργήσει.

   Για περισσότερες πληροφορίες σχετικά με τη δημιουργία μέσων αποκατάστασης, ανατρέξτε στην ενότητα Δημιουργία μέσων αποκατάστασης.

2. Εισαγάγετε τα μέσα αποκατάστασης στη μονάδα οπτικού δίσκου ή συνδέστε μια μονάδα USB flash (δεν παρέχεται) στη θύρα USB του υπολογιστή VAIO, ενώ ο υπολογιστής βρίσκεται σε κανονική κατάσταση.
3. Απενεργοποιήστε τον υπολογιστή VAIO.
4. Πατήστε το κουμπί ASSIST για να εμφανιστεί η οθόνη VAIO Care λειτουργία Επαναφορά συστήματος (VAIO Care Rescue Mode) και επιλέξτε Έναρξη από μέσα (συσκευή USB / μονάδα οπτικού δίσκου) (Start from media (USB device/optical disc)).

   Ακολουθήστε τις οδηγίες που εμφανίζονται στην οθόνη μέχρι να εμφανιστεί η οθόνη Επιλέξτε ένα από τα παρακάτω (Choose an option).

5. Επιλέξτε Αντιμετώπιση προβλημάτων (Troubleshoot) και Ανάκτηση και συντήρηση (Recovery and maintenance).

   Ακολουθήστε τις οδηγίες που εμφανίζονται στην οθόνη μέχρι να εμφανιστεί η οθόνη VAIO Care (λειτουργία Επαναφορά συστήματος): Αποκατάσταση ή συντήρηση του συστήματος (VAIO Care (Rescue Mode) : Recover or maintain your system).

6. Επιλέξτε Εργαλεία (Tools) και Αφαίρεση διαμερίσματος αποκατάστασης (Remove recovery partition).
7. Ακολουθήστε τις οδηγίες που εμφανίζονται στην οθόνη.

Μετάβαση στην κορυφή της σελίδας

### Σχετικό θέμα

- Δημιουργία άλλων μονάδων (Τροποποίηση διαμερισμάτων)
- Δημιουργία διαμερισμάτων

Μετάβαση στην κορυφή της σελίδας